Eider Saragueta: “Oraindik edozein esparrutan euskara erabiltzeko aukera izatea falta da” - Gazteberri.eus\nEuskararen inguruan izan diren azterketa soziolinguistiko ezberdinek ezagutzaren eta erabileraren artean arrakala handia dela azaldu dute. Zeintzuk lirateke arrakala hori azaltzeko arrazoi nagusiak?\nUste dut hizkuntza erabiltzeko aukera izan behar dela, besteak beste. Gainera, eragile asko dago: hezkuntza-sistema, ikus-entzunezkoen eskaintza, komunikabideak, tresna digitalak… Baina horiez gain, egunerokotasunean eta norbanakoari eragiten diotenak leudeke. Esaterako, hitz egiten ditugun hizkuntzak, bizi garen herria edo lan egiten dugun eremua. Hortaz, eragile asko elkargurutzatzen dira norbanako bakoitzean eta, ondoren, norbanako horien artikulazioak ere beste agertoki batera eramaten gaitu, beraz, zubiak sortzeko garaia dela uste dut.\nEuskararen herria hiru administrazio ezberdinetan banatuta egoteak ere ez du laguntzen. Hiru errealitate guztiz ezberdinen aurrean gaudela dirudi…\nHiru errealitate baino gehiago direla esango nuke, admnistratiboki hiru egoera ditugu, eta hiztunok egunerokotasunean egoera desberdinetan aurkitzen gara. Testuinguru bakoitzak agertoki desberdin bat erakusten du eta norbanako bakoitzak erabaki desberdinak hartzen ditu egunero-egunero. Erabaki horietan zuzeneko eragina du tokian tokiko administrazioak, izan ere, erabilera sustatu dezakelako edo, ezer egin ezean, makaldu. Adibide bat da EITB 3ren emisioarekin Nafarroan gertatu dena, baina horrelako beste hainbat eta hainbat adibide daude.\nDuela bi urte argitaratu zenuen azterlan tesian azpimarratzen zenuenez, bada euskararekiko kezka hainbat euskaradun gazteen artean, baina, hala ere, ez dute euskara erabiltzen… Gazteek euskara hizkuntza akademikotzat hartzen al dute? Zergatik ez dute euskara erabiltzen?\nGaiak bereizi nahiko nituzke, izan ere, uste dut gizartearentzat garrantzitsua dela jakitea gaztetxoek kezka erakusten dutela euskararen erabilera faltagatik. Hau da, euskara hizkuntza gutxitua denaren mezua jaso dute. Orain erabilerarako pausoa ematea falta da, baina zein eskaintza dute euskara erabiltzeko? Eta nork eta zein eremutan eskatzen diegu euskara?\n“Aitortu behar da euskararen biziberritzean D ereduak izan duen garrantzia. Hala ere, garaiak aldatu dira eta, nire ustez, komenigarria litzateke D eredua egokitzea edo birmoldatzea egun eskolak dituen beharrak oso desberdinak direlako”.\nUste dut aisialdian ezer gutxi aurki dezaketela euskaraz eta testuinguru hain ez euskaldunetan edo erdaldunetan are eta gutxiago. Eta aisialdiaz gain, herriko kaleetan zein da helduek erabiltzen duten hizkuntza? Haur eta gazteek ikusi eta ikasi egiten dute, beraz, ezin diegu eskatu haiei guk helduok (edo instituzioek) egiten ez duguna. Hala ere, guztia ez da norbanakoaren erantzukizuna, beraz, elkarlana beharrezkoa da.\nZein da zure iritziz euskara erakargarriago egiteko behar dena? Hau da, zer egin daiteke ezagutza eta erabileraren arteko arrakala hori murrizteko?\nUste dut, oraindik edozein esparrutan euskara erabiltzeko aukera izatea falta dela. Denda batera sartu eta zalantza egiten jarraitzen dugu ea euskaraz ulertuko ote gaituzten ala ez. Edo kuadrillako zein lagunekin pintxo-potean gaudela baten bat gaztelaniaz ari bada, euskaraz hitz egiten jarraitzeko hautua etengabe egitea edozein hiztunentzat nekagarria da. Hala ere, iruditzen zait askotan ardura norbanakoarengan jartzen dela eta nire ustez askoz ere zabalagoa da, hau da, ardura erakunde eta bestelako agenteena ere bada, eskolak ari dira beraien zatia egiten, baina eragile gehiago dago eta zertan ari gara? Pentsatzen dut ardurak banatuta errazagoa dela aurrera egitea, baina horrek antolaketa eta bide-orri oso prestatu bat eskatzen du.\nUdalerri euskaldunetan bizi diren haurrak gero eta lehenago hasten dira gaztelania erabiltzen. Hori da, hain zuzen ere, une honetan aztertzen ari zaretena. Zertan datza ikerketa? Ba al duzue emaitzarik aurreratzerik?\nUdalerri euskaldunetako haurrek geroz eta lehenago egiten dute gaztelaniara aldaketa eta hori aztertzen ari gara UEMA eta Soziolinguistika Klusterrarekin elkarlanean. Aurretik, bi erakunde horiek euskararen erabileraren neurketak egin zituzten 35 eskoletan eta horietatik 7 eskolatan gauzatzen ari gara ikerketa kualitatiboa, lurraldetasuna eta aniztasuna irizpideak aintzat hartuta. Oraindik datuak aztertzeko ditugu, baina aurreratu dezakegu oro har haurrak jakitun direla euskara erabili behar dutela, hau da, kontziente dira euskara dela bultzada behar duen hizkuntza. Baina udalerri euskaldunetan egonagatik hizkuntza desberdinak dituzte inguruan eta adibidez ikus-entzunezkoetatik jasotzen duten eduki gehiena euskara ez den beste hizkuntzetan jasotzen dute (gaztelania, ingelesa, japoniera…). Era berean, guraso, herriko eragile eta irakasleek kezka handia azaldu dute eta baliabideen beharra azpimarratu dute. Espero dugu 2022ko udarako emaitza argiagoak izatea.\nZure azterlanean identitatea aipatzen zenuen. Zertan eragiten du horrek euskararen erabileran? Bere burua euskalduntzat jotzen duten horiek bakarrik erabiltzen al dute euskara?\nIdentitatearen eta hizkuntzaren artean lotura estua dago. Horregatik kontuan izan behar dugu gurean geroz eta hizkuntza eta kultura gehiago elkarbizi garela eta, beraz, Cummins (2001) adituak dioen moduan “ikasgelan haurraren hizkuntza baztertzea haurra baztertzea da”. Hortaz, aintzat izan behar ditugu inguruan ditugun pertsonen hizkuntzak eta egunerokotasunean hori iraultzen erronka bat dugula uste dut, izan ere, haur/gazte/heldu arrazializatuei zein hizkuntzatan hitz egiten diegu eskolatik kanpo? D ereduan ikasi edo ikasten ari diren haurrei, baina etxetik euskaldunak ez direnei, zein hizkuntzatan hitz egiten diegu eskolatik kanpo? Uste dut garaia dela gai horri heltzeko eta hitza beste batzuei emateko elkarrengandik ikasteko.\nEuskararen ezagutzaren hazkundean hezkuntza sistemak paper oso garrantzitsua bete du. Hala ere, azken hilabeteetan hizkuntza eredu edo modeloen inguruko eraginkortasunaren eztabaida plazaratu da. Zein da zure iritzia gai horren inguruan?\nAitortu behar da euskararen biziberritzean D ereduak izan duen garrantzia, nazioartean gure kasua adibide da. Era berean, hizkuntza ereduek bilakaera handia izan dute eta datuek erakusten dute gaur egun zeinek duen arrakasta handiena, argi geratuz hiru hizkuntzen irakaskuntza osoa bermatzen duen eredua D eredua dela.\n“Besteari dituen hizkuntza eta identitatea aitortuz eta berea balioan jarriz errazagoa da euskarari lekua egitea eta euskara ere balioan jartzea”.\nHala ere, garaiak aldatu dira eta, nire ustez, komenigarria litzateke D eredua egokitzea edo birmoldatzea egun eskolak dituen beharrak oso desberdinak direlako. Ez dakit zein den irtenbidea, baina esango nuke nazioartera begiratzea komeni dela, adibidez, Katalunian gertatzen ari denaz ikasteko.\nIkasleen artean hirugarren hizkuntza (gehienetan ingelesa) gero eta garrantzitsuagoa da. Horrek euskarari kalte egin izan diola antzeman al duzu?\nEskolako eduki eta hizkuntza akademikoari dagokionez hiru hizkuntza ditugu gurean, batzuek gaztelania eta besteek frantsesa, baina ikasleen artean askoz ere hizkuntza (eta kultura) gehiago dago. Askotan uste dugu hizkuntza (eta kultura) horiek euskara mehatxatzen dutela, baina ahaztu egiten zaigu hizkuntza horiei gurean lekua eginaz euskara elkargune bihurtzen dugula. Hau da, besteari dituen hizkuntza eta identitatea aitortuz eta berea balioan jarriz errazagoa da euskarari lekua egitea eta euskara ere balioan jartzea. Hau da, hizkuntza gutxituari ikusgarritasun eta erabilgarritasun gehiago eman diezaiokegu urkoaren hizkuntza eta kultura errekonozituz.\nPil-pilean den beste gai bat PantailakEuskaraz ekimenak plazaratu duen arazoa da. Zinean zein Netflix bezalako plataformetan den euskarazko eskaintza agerian da guztiz urria dela. Nola eragiten du horrek?\nUste dut gabezia bat dagoela komunikabideen eskaintzan eta edukiak falta direla bereziki 11 eta 18 urte bitarteko gaztetxoentzat. Horren ondorio izan daiteke erreferenteak falta zaizkiela. Adibidez, jolasean ari direnean edo telebista zein plataforma digitaleko saioak komentatzean bereziki gaztelaniaz hitz egiten duten pertsonak edo pertsonaietara jotzen dute ez dutelako aukera askorik euskaraz. Garrantzitsua iruditzen zait era guztietako euskarazko ikus-entzunezkoak izatea.\nEsparru digitalean adibidez euskarak datu hobeak ditu. Sarean eta kalean egiten den erabilera alderatuko bagenitu badirudi sarean egiten dena, portzentualki behintzat, handiagoa dela. Zergatik ematen da fenomeno hori?\nAgian adinez nagusiak direnak aukera dute sare sozialetan euskaraz aritzeko, baina gaztetxoagoek ez dute eduki askorik euskaraz, batez ere edukia jasotzeko plataforma gutxi dagoelako. Ez ditut datuak zuzenean ezagutzen, baina jakin nahiko nuke ea zenbatek duten sistema eragilea edota bestelako aplikazioak euskaraz horiek euskaratzen lan handia egin delako. Hala ere, erakundeetako langileek zein hizkuntza erabiltzen dute? Uste dut denon artean badugula bidea egiteko aukera eta ardurak banatzeak mesede egingo digula.\nPrevious NGIk gazteen parte-hartze eredu berriak aztertu ditu\nNext Euskara, hizkuntza gaztea


F eraztuna (Saturno) - Wikipedia, entziklopedia askea.\n5 hizkuntza expanded collapsed\nF eraztuna (Saturno)\nPandoraren irudia, soilik 84 kilometroko diametroarekin F eraztunean uhinak eragiteko gai dena. Cassini ontziak hartutako argazkia.\nPrometeo ilargi artzaia F eraztuna zaintzen.\n1980ko azaroan Voyager 1 zundak F eraztuneko kiribildurei ateratako argazkia.\nF eraztuna A eraztunagandik kanpora dagoen eraztun bat da. Saturno planetaren erdigunetik 140.210 kilometrora dago eta 30 eta 500 kilometro bitarteko zabalera du. Voyager zundak han ingurutik igaro zirenean oso ezagun egin zen uhindurak eta kiribildurak izateagatik, halakorik ikusten zen lehen aldia izan zelarik. Eraztun hau A eraztunaren kanpoaldeko ertzetik 4.000 kilometrora dago eta bi ilargi artzai ditu: Prometeo eta Pandora.\nIlargi hauek dira eraztuna bere tokian mantentzeaz arduratzen direnak. Pandora eraztunaren kanpoaldetik doa, eta Prometeo barnealdetik, eta beharbada eraztunak dituen eraketa bitxien erantzule dira.\nVoyager 1 zundak 1980ko azaroan eginiko argazkietan F eraztunean kiribildurak agertzen dira, baina bederatzi hilabete beranduago Voyager 2a iritsi zenean, kiribildura horiek desagertu egin ziren. 1980ko azaroan hiru zintaz osatua zegoen, horietako bakoitza 30 kilometro inguruko zabalerakoa. Kanpoalderen zeuden bi zintak, zimurrak, korapiloak eta okerdurak erakusten zituztenak, kiribilduta ziruditen. 1981eko abuztuan F eraztunak jada egituraz aldatu zuen. Orduan kiribildu gabeko zinta bat zegoen, eta lagun bezala beste hiru zinta ahulago zituen.\nVoyager zundek eginiko argi barreiatze ikerketek diotenez, mikrometro bat inguruko tamaina duten partikulak F eraztuneko partikulen artean oso ugariak dira.\nPan · Dafne · Atlas · Prometeo · Pandora · Epimeteo · Jano · Mimas · Methone · Pallene · Entzelado · Telesto · Tetis · Kalipso · Helena · Dione · Polideuzes · Rea · Titan · Hiperion · Japeto · Kiviuq · Ijiraq · Febe · Paaliaq · Skathi · Albiorix · Erriapo · Siarnaq · Tarvos · Mundilfari · Narvi · Suttungr ·\nA · B · C · D · F · G · Encke banaketa · Cassini banaketa\nOrriaren azken aldaketa: 15 abendua 2019, 22:58.


Bonodenden kanpaina gaurtik azaroaren 30era izango da, ekimen honetan Udalak 120.000 euro ipiniko ditu zirkulazioan Galdakaoko merkataritzari laguntzeko\n30 euroren truke herritar bakoitzak 40 euro izango ditu gastatzeko erosketetan.\nGaur urriak 14 hasi, eta azaroaren 30era arte, Galdakaon 3.000 bonodenda jarriko dira zirkulazioan, herriko merkataritza-sarean deskontuak lortu ahal izateko. Udalak kanpaina finantzatzen du 30.000 eurorekin, Enplegu, Merkataritza eta Toki-garapen Arloaren bitartez, Dendari Elkartearekin batera antolatu den ekimenean. Iaz bono guztiak aste bitan agortu zirenez, horiek eskuratu nahi dituzten herritarrei Dendari elkarteko bulegoetara (Mugaburu plaza) ahalik eta arinen joan daitezen dei egiten die udalak.\nKanpaina honek 120.000 euroko balioa izan dezaketen erosketak jarriko ditu zirkulazioan. Kontsumitzaileek 30 euroko bonoak, kontsumorako 40 euroko balioa dutenak, eskura ditzakete, baina soil-soilik kanpainari atxikita dauden establezimenduetan.\nOndoko baldintzak bete behar dituzte:\n✅ Bonoa aldi bakarrean erabili behar da.\n✅ Erositakoaren diru-kopurua bonoaren balioa baino txikiagoa bada, ez da eskudirutan kanbiorik emango.\n✅ Bonoak ezin dira eskudiruz trukatu.\n✅ Produktua bueltatuko balitz, establezimenduak bale bat egin beharko du erosketa horren diru-kopuru osoa adieraziz.\n✅ Kontsumitzaileek bonoak gaurtik eskura ditzakete Dendari elkarteko bulegoetan (Mugaburu plaza).


EHUren Uda Ikastaroen XXXVIII. edizioan, Arartekoak honako izenburuko ikastaroa antolatu du gaurko eta biharko, Donostiako Miramar jauregian: "Pertsonen eskubideak bizitzaren bukaeran". Hasiera-ekitaldian, Manuel Lezertua arartekoak hauxe esan du: "minaren nagusikeria gure bizia hondatzera irits daiteke, eta zuzenean talka egin dezake gure giza duintasunarekin, larriki hondatuz ez bakarrik gure egoera fisikoa, baizik eta baita gure egoera emozional eta psikikoa ere". Arartekoak gaineratu duenez, "minik ez izateko eskubidea estu-estu lotuta dago osasunerako eskubidearekin, eta, aldi berean, eskubide horretatik bereizita dagoen adierazpen bat balitz bezala taxutzen da". Estatu ...\nHAUSNARTZEKO JARDUNALDIA: "ZAHARTZE AKTIBOAREN IRUDIA, ESTEREOTIPOAK ETA GIZARTEARI EGITEN DION EKARPENA"\nArartekoak, Kazetarien Euskal Elkargoak eta Euskal Kazetarien Elkarteak antolatua, Nagusiak eta Euskofederpen adinekoen elkarteen eta Bizkaiko Medikuen Elkargoaren lankidetzarekin, jardunaldi hori apirilaren 25ean izango da, Bizkaiko Medikuen Elkargoaren ekitaldi aretoan (Lersundi 9, Bilbo). Jardunaldiak hauxe du helburu: hedabideetan adinekoei buruz proiektatzen diren estereotipoez eta proiektatu nahiko liratekeenez hausnartzea eta horiekiko sentikorrago bihurtzea, eta adinekoek gizarteari benetan egiten dioten ekarpena aztertzea. Vitoria-Gasteiz, 2018ko apirilaren 12a


ikac1 – 2 orrialdea – IKA Bloga\nB1, Sailkatu gabea\nZeren falta sumatzen duzue egun hauetan? (Ruben)\n2020-03-26 2021-06-21 | by ikac1 | Iruzkin 1 Zeren falta sumatzen duzue egun hauetan? (Ruben) sarreran\nIritsi zaigu lehenengo erantzuna, hain zuzen ere, Rubenena. Aratzeko ikaslea dugu, Kaminorena. B1.2n dago, eta ikusi zer ondo moldatzen den. Eskerrik asko, Ruben! Eta zuek ere animatu! Gogoratu zein den gure galdera: zeren falta sumatzen duzue egun hauetan? Grabatu bideo edo audio bat, edo idatzi testu bat, eta argitaratu Argitalpenetan zuk zeuk edo …\nContinue reading "Zeren falta sumatzen duzue egun hauetan? (Ruben)"\nZeren falta sumatzen duzue egun hauetan?\n2020-03-24 2021-06-21 | by ikac1 | Leave a Comment on Zeren falta sumatzen duzue egun hauetan?\nEdo bestela esanda: zeren hutsunea nabaritzen duzue egunotan? Horixe jakin nahi dugu. Eta galderatxo horri erantzuteko, ikusi bideoa eta animatu galderari erantzutera. Nahi baduzu, zuk ere bideo labur bat grabatu ahal duzu, edo audio bat edota testu bat idatzi. Hori bai, zure hausnarketatxoaren berri jakin nahiko genuke, eta, horretarako, argitaratu zure testua edo grabazioa Blogeko …\nContinue reading "Zeren falta sumatzen duzue egun hauetan?"\n2020-03-17 2021-06-21 | by ikac1 | Iruzkin 1 Reality showak: bizitza salgai (C1.2, 3. eginkizuna) sarreran\nNon ote daude mugak? Azken urteotan izugarri aldatu da telebistarekiko gure jarrera. Orain dela 30 urte, entretenimendu-saioak, konkurtsoak batez ere, nabarmentzen ziren; gaur-gaurkoz, ostera, reality showak dira ikusienak. Hain argi ez dudana da gaurkoa hobea ote den ala ez… Irakurle guztiek dakiten bezala, Frantziako reality batean parte hartzen zuten bi lagun hil dira; bata saioaren …\nContinue reading "Reality showak: bizitza salgai (C1.2, 3. eginkizuna)"\nC1.2, Sailkatu gabea\nReality show-ak: bizitza salgai (C1.2, 3. eginkizuna)\n2020-03-16 2021-06-21 | by ikac1 | Leave a Comment on Reality show-ak: bizitza salgai (C1.2, 3. eginkizuna)\nReality showak Hunkituta. Halaxe sentitu nintzen Frantziako reality show ospetsu batean gertatutako tragediaren berri izaterakoan. Harrezkero, ehunka galdera egin dizkiot neure buruari. Ez bakarrik horrelako telebista-saioetan parte-hartzaileek jasaten dituzten baldintza txarrei buruz; saiatu naiz, era berean, reality showen arrakastaz hausnartzen eta zergatia bilatzen. Umetxo bat nintzen lehen aldiz honelako saioak telebistara heldu zirenean. Ez naiz …\nContinue reading "Reality show-ak: bizitza salgai (C1.2, 3. eginkizuna)"\n2020-03-06 2021-06-21 | by ikac1 | Iruzkin 1 Turismoaren argi-ilunak (C1.2, 2. eginkizuna) sarreran\nTURISMOAREN ARAZOAK Denok dakigunez, gaur egun gero eta errazagoa da bidaiatzea; nire ustez, teknologiari esker. Azken urteotan aurrerapen teknologiko asko egon dira, eta hori bidaiatzeko orduan nabaritzen da. Orain lehen baino azkarrago heltzen gara edozein lekutara. Gainera, aukera gehiago dauzkagu eta askoz merkeagoak, esaterako, Blablacar, Uber, trena, hegazkina… Baina, horretaz aparte, telebistaren eta sare sozialen …\nContinue reading "Turismoaren argi-ilunak (C1.2, 2. eginkizuna)"\nAmorruaren amorruz (C1.2, 1. eginkizuna)\n2020-02-20 2021-06-21 | by ikac1 | Iruzkin 1 Amorruaren amorruz (C1.2, 1. eginkizuna) sarreran\nGauza askok amorrarazten gaituzte gure eguneroko bizitzan. Igor oso lasaia dugu, baina bera ere zenbaitetan…\nContinue reading "Amorruaren amorruz (C1.2, 1. eginkizuna)"\nAtzoko eta gaurko elikadura, zein hobea? (C1.1, 13. eginkizuna, idatzia)\n2020-02-13 2021-06-21 | by ikac1 | Iruzkin 1 Atzoko eta gaurko elikadura, zein hobea? (C1.1, 13. eginkizuna, idatzia) sarreran\nGAURKO ELIKADURA. BENETAN, ONA DA? Ezin hobeki gogoratzen dut soilik maiatzeko eta ekaineko lehenengo egunetan jan ahal zirela marrubiak. Dudarik gabe, nire urteko sasoi gustukoena zen. Gaur egun, ostera, edozein sasoitan jatea dago: hori bai, zaporerik gabe. Inork ez du zalantzan jartzen elikadura aldatu dela, baina hain argi ez dagoena da gaurkoa hobea den ala …\nContinue reading "Atzoko eta gaurko elikadura, zein hobea? (C1.1, 13. eginkizuna, idatzia)"\nKexa-gutuna (Ikusi orduko erosi, erosi orduko damutu; C1.1, 14. eginkizuna)\n2020-02-06 2021-06-21 | by ikac1 | 4 iruzkin Kexa-gutuna (Ikusi orduko erosi, erosi orduko damutu; C1.1, 14. eginkizuna) sarreran\nTXIAOMI S.A. VICENTE KALEA, 2 ALIKANTE (Valentzia) TXIAOMI 4.0 NOTE MUGIKORRA Jaun/Andre hori: Susana Zelai naiz, eta gutun honen bidez nire kexa adierazi nahi dut. Orain dela bi aste, zuen web orrialdearen bitartez, mugikor berri bat erosi nuen: Txiaomi 4.0 note. Izan ere, telefono hori da nire beharretarako egokiena. Gaur, mugikorra etxera ailegatu denean, konturatu …\nContinue reading "Kexa-gutuna (Ikusi orduko erosi, erosi orduko damutu; C1.1, 14. eginkizuna)"\nZezenketak Euskal Herrian ere debekatu?\n2020-01-27 2021-06-21 | by ikac1 | Iruzkin 1 Zezenketak Euskal Herrian ere debekatu? sarreran\nHona hemen HABEko azterketa batean jarri zuten idatzirako gaia eta Danik egindako idazlana. Eskerrik asko, Dani!! Zezenketak (azterketa) “Zezenketa eta biok” (Dani)\nContinue reading "Zezenketak Euskal Herrian ere debekatu?"\nDopina eliteko kirolean\n2020-01-27 2021-06-21 | by ikac1 | Iruzkin 1 Dopina eliteko kirolean sarreran\nHona hemen HABEko azterketa batean jarri zuten idatzirako gaia eta Juanjok egindako idazlana. Eskerrik asko, Juanjo!! Dopina eliteko kirolean (gaia) Dopina eliteko kirolean (juanjo)\nContinue reading "Dopina eliteko kirolean"\nArtxiboak Hautatu hilabetea 2021(e)ko urria 2021(e)ko iraila 2021(e)ko maiatza 2021(e)ko apirila 2021(e)ko martxoa 2021(e)ko otsaila 2021(e)ko urtarrila 2020(e)ko abendua 2020(e)ko azaroa 2020(e)ko urria 2020(e)ko iraila 2020(e)ko ekaina 2020(e)ko maiatza 2020(e)ko apirila 2020(e)ko martxoa 2020(e)ko otsaila 2020(e)ko urtarrila 2019(e)ko abendua 2019(e)ko azaroa 2019(e)ko urria 2019(e)ko uztaila 2019(e)ko ekaina 2019(e)ko urtarrila 2018(e)ko abendua 2018(e)ko azaroa


59. Udabarri Saria | www.amorebieta.com\nInicio Noticias 59. Udabarri Saria\n59. Udabarri Saria\nApirilak 7an izango da aurten Udabarri Saria. Muniketaseko aldapak bete behar dutugu txurrindulariak ikusteko.\nArtículo anterior28 Campeonato de Euskadi de Ajedrez\nArtículo siguiente#ApiciusPimPam Entrevista íntima con Eneko Atxa


AuthorIglesias Chaves, Aitor (3)Romero Andonegui, Asier (3)Ensunza Aldamizetxebarria, Ariane (2)Etxebarria Lejarreta, Aintzane (2)... View MoreDepartamento (cas.)Farmacia y ciencias de los alimentos (6)Fisiología (6)Ingeniería química y del medio ambiente (5)Lenguajes y sistemas informáticos (5)... View MoreDepartamento (eus.)Farmazia eta elikagaien zientziak (6)Fisiologia (6)Hizkuntza eta sistema informatikoak (5)Ingeniaritza kimikoa eta ingurumenaren ingeniaritza (5)... View MoreDate Issued2020 (8)2019 (32)2018 (25)2017 (26)2016 (11)2015 (9)2014 (3)2013 (1)Language(ISO)


Descargar epub PDF DICCIONARIO GENERAL VASCO / OROTARIKO EUSKAL HIZTEGIA: T. IX (GUD -JAB) (ED. BILINGÜE CASTELLANO-EUSKERA)\nDICCIONARIO GENERAL VASCO / OROTARIKO EUSKAL HIZTEGIA: T. IX (GUD -JAB) (ED. BILINGÜE CASTELLANO-EUSKERA).pdf\nDownload Now. saveSave Diccionario Bilingüe Castellano Euskera For Later.\nIbaizabal,kulturaz blai albisteak. Participó durante nueve años en la elaboración del Diccionario General Vasco -Orotariko Euskal Hiztegia (16 tomos presentados por Euskaltzaindia en 2005), un proyecto que comenzó el lingüista Koldo Mitxelena en 1984 y a su muerte dirigió e impulsó Ibón Sarasola. Diccionarios Diccionario General Vasco Diccionario General VascoHiztegi batua Diccionario Unificado (Hiztegi Batua)Hauta Lanerako Euskal Hiztegia on line Labayru Ikastegia. Diccionario on lineDiccionario Aisa Aisa, diccionario ilustrado para inmigrantes Diccionarios enciclopédicos y... Luis Michelena.\nLA TRAMPA VACIAGRANDES CLÁSICOS DEL SUSPENCECAIDO DEL CIELONUEVAS PERSPECTIVAS CRÍTICAS EN EDUCACIÓNHISTORIA UNIVERSAL: RUSIAEL PAÍS DE LAS SOMBRAS LARGASLA CANCION DEL ATARDECERVIAJAR. (TODAS LAS ISLAS DEL MUNDO. IBIZA, TENERIFE, CAPRI, MADEIRA, CABO VERDE, MALDIVAS, REUNIÓN, CÉLEBES...Y LA ISLA DE ROBINSON CRUSOE. Y OTROS)COMPLEJOS INMOBILIARIOS UN INSTRUMENTOS ÚTIL PARA AVANZAR EN EL URBANISMO SOSTENIBLEHISTORIA DE LA ETERNIDAD


Harrezkeroztik, hainbat lekutan egon da: 1923an Kontzilio Apaizgaitegian "Elizbarrutiko museoa; bertan, elizari dagozkion arte objektuak erakusteko, behar bezala sailkatuta" inauguratu zen. 1930 eta 1936. urteen artean, Elizbarrutiko Apaizgaitegi berrian instalatu zen eta, 1942 eta 1999. urteen artean, Augustin Jauregian jasotako museo instituzioen funtsen zati aitortu zen, Arabako Etxearekin, Museo Probintzialarekin eta Arte Ederren Museoarekin batera. Harria, Enborra, Taula, Mihisea eta Zilarra. Tenpluan espiritualtasuna eta museo alorra nagusi dira; izan ere, girolako kaperak museoaren areto bihurtzen dira.\nBilduma osatzen duten obren jatorriak honakoak dira: Arabako Foru Aldundia, Gasteizko Gotzaindegia eta Elizbarrutiko elizak. Kronologia hurrenkeraren araberako bost ataletan banatzen dira eta material edo teknika nagusien arabera izendatu dira:\nMuseoa Katedral Berrian dago. Eraikin neogotikoa da eta 1907an hasi zen eraikitzen; 1914 eta 1946. urteen bitartean obra geldirik egon zen eta 1969an kontsakratu zen. Barrualdea gardena da eta garaiera handiko bost nabe ditu; Maumejean Etxeko beirate bikainek argitzen dituzte nabe horiek.\nBilduma kronologia hurrenkeraren araberako bost ataletan banatzen da, eta atalak material edo teknika nagusien arabera izendatu dira:\nHARRIA. Eskultura prerromanikoa eta erromanikoa. V-XIII. mendeak. Gure lurraldeko kristautasunaren arte adierazpenik zaharrenetakoak ikus daitezke: estelak, hilobiak, aldareak, kapitelak, leihateak, mentsulak…\nENBORRA. Imajina gotikoak. XIV-XV. mendeak. Egurrean zizelkatutako eskultura dago; horrek Ama Birjina Haurrarekin –Andre Maria–, Kristo Gurutziltzatua eta herritarren jainkozaletasuneko santuak irudikatzen ditu. Halaber, ohol gaineko pintura ikus daiteke.\nTAULA. Errenazimenduko obra. XVI. mendea. Flandrian jatorria duen artea eta erretauletan ikusgai dagoen bertoko artea elkarrekin daude. Flandriako triptikoaren taldea, Hamaika Mila Birjinen erlikitegi bustoak, Fontechako San Nikolas Barikoa elizako erretaula eta izen handiko hainbat artistak –besteak beste, Juan de Anchietak– pintatutako edo zizelkatutako erretaulen zatiak gailentzen dira.\nMIHISEA. Pintura barrokoa. XVII-XVIII. mendeak. Ibilbidea estilo manierista duen obra batekin hasten da (El Grecoren San Frantzisko) eta italiar estiloko pintura barrokoarekin –besteak beste, José de Ribera edo Luca Giordanorenarekin– jarraitzen du. Gainera, Espainiako eskolak Alonso Cano eta Juan Carreño de Mirandaren Sortzez Garbiaren mihisetan daude irudikatuta.\nZILARRA. Urregintza. XIII-XX. mendeak. Prozesio gurutze, ekisaindu, kopoi, kaliza, pixide, krisma ontzi, nabeta, erlikia ontzi, eta abarren bilduma handiak erlijio urregintza begiesteko aukera ematen du, garai erromanikotik hasi eta XX. mendeko joerak arte.\nGainera, LITURGIA izeneko areto berezi bat eta Félix Alfaro Fournierrek dohaintzan emandako XVIII. mendeko Napoliko jaiotza daude ikusgai.\nAldibaterako erakusketak (ikusi agenda)\nOlanoko San Bartolomeren erretaula\nEspazio txiki honetan arte obra bat modu berezian erakutsi nahi da. Batzuetan, aurkitu diren pieza ezezagunak erakutsi nahi dira eta, beste batzuentan, aurretik behar besteko balorazioa jaso ez duten obrak berreskuratu eta bertan erakutsi nahi dira. Gehienetan, gurtza obrak dira; horiek jatorriko elizetara itzultzen dira, baina museoak eskuratukako obra berriak ere ikusgai daude.\n2005-2006. San Frantzisko Asiskoa El Grecok Pintatua. Euskal Herriko Koadroak\n2008-2009. Eskultura Akademikoa Araban. XIII. mendeko Madrilgo eskola\n2009. Arabako Errioxa artearen historian\n2009-2010. Ama Birjina, Maria Magdalena eta San Juan, Arteko Santutegiko hiru eskultura. Artziniega\n2002. Luis Tristanen Kristo Gurutzitzatua. Uribarri, Aramaio\n2003. Arnao de Bruselasen kalbarioa. Angostina\n2004. Sortzez Garbia. Bastida\n2006. Irudi hormartekatuak. Gáceta.\n2008. Antiguako Andre Mariaren Santutegiko triptiko flandestarra. Orduña\nErreserba eta informazio telefonoa: 945 150631\nBildumako obrei buruz edota elizbarrutiko ondare artistikoari buruzko kontsultak argitzen ditugu, ikerlariei zein edozein pertsonari.\nMuseoaren gida, aldibaterako erakusketen katalogoak, liburuxka monografikoak, hezkuntza orriak, kromo-albuma, laminak eta posta-txartelak.\nArtelan multzo hau Aialatarrek beren leinuaren oinetxea den Kexaan utzitako ondarearen erakusgarri da. Kexaako multzo monumentala beraien bizitokia eta familiaren panteoia izan zen XI. mendeaz geroztik.\nFernan Perez de Aialak edo bere seme zen Aiala Kantzilerrak ondare aberatsa utzi zuten. Erretaulak, hilobiak, zilargintza lanak, margolanak, jantziak eta liburuak Frantzia, Italia eta Alemaniako arte zentro garrantzitsuetatik ekarri zituzten. Bitxi aparta hauetariko batzuek oraindik ere badiraute.\nHala nola, San Joan Bataiatzailearen eta Kristo Gurutziltzatuaren eskulturak, XIV. mendekoak; Kristoren Pasioaren triptikoa, 1400. urte inguruan Turingia edo Behe Saxoniako eskolan egindakoa eta partikular batek erakusketarako utzi diguna, baita Arabako ondarearen bi altxorrak ere: Venezian egindako kopoia, XVI. mendearen lehen herenekoa, eta Adatsaren Ama Birjinaren erlikitegia, 1331. eta 1340. urteen artean Avignonen egindakoa.\nZaharberritze lan luze eta zorrotza egin ondoren, Olano herrian dagoen San Bartolome elizako erretaula aldi batez ikusgai egongo da museoan. Izan ere, 2013ko otsailera arte ez da elizan behin betiko jarriko.\n1500. urte aldera egindako erretaula handia da, gotiko berantiar estilokoa. Hainbat atal ditu, baita kalitate handiko hamabi margolan eta eskultura ere. Bertan Ama Birjinaren eta San Bartolomeren bizitzaren zikloak azaltzen dira.\nKatedral berria (Andre Maria Sortzez Garbia) Cadena y Eleta, z/g 01008 VITORIA-GASTEIZ\nAsteartetik ostiralera: 10:00- 14:00 eta 16:00-18:30


Ayuntamiento de Villava » kaixo alkate: Jakin nahiko nuke , nola egiten den hondakin solidoen bilketa Atarrabian. zenbat tonelada jasotzen diren urtean, ze egunetan egiten den bilketa , olioaren bilketa noiz egiten den … Horrelako informazioa jasotzea, beharrezkoa dut lan bat egiteko, horregatik edozein informazio eskuratzea eskertuko nuke. Eskerrik asko. J.A.A. (07/12/2012)\n← Egun on.Queria hacer una sugerencia para que pusieran alguna rampa para minusvalidos en el escalon de la plaza de los fueros.en frente del bar Bercana que da a la plaza. P.A. (06/12/2012)\nKAIXO. ENHORABUENA POR CONSEGUIR QUE POR FIN LAS CAMPANAS NO SUENEN DE 11 A 7… M.J.C.M. (09/12/2012) →


Zugarramurdi - Wikipedia, entziklopedia askea.\nZugarramurdi Nafarroa Garaiko ipar-mendebaldeko udalerri bat da. 219 biztanle zituen 2019an. Urdazubi eta Baztan udalerriekin batera, Baztanaldea eskualdea osatzen du, Baztan Bidasoa eskualdearen barnean. Ainhoa, Sara eta Urdazubi herriekin batera Xareta elkartea edo azpieskualdea ere osatzen du.\nZugarramurdi udalerriaren irudi orokorra.\nJesus Mari Agerre Indaburu\n43°16′09″N 1°32′30″W / 43.2693°N 1.5416°W / 43.2693; -1.541643°16′09″N 1°32′30″W / 43.2693°N 1.5416°W / 43.2693; -1.5416\n75 km (Iruñetik)\n211 (2021: −6)\n% 73,33 (2011)\n% 7,16 (2013)\n% 92,10 (2018: %3,26)\n4.2 2007ko udal hauteskundeak\n4.4 Alkateen zerrenda\nZugarramurdi toki izenaren jatorria edo esanahia ezin izan da oraingoz ziurtasun osoz zehaztu, baina euskarazkoa dela baiezta daiteke. Pertsona abizena ere bada.\nHistorian, agirietan izena beti berdin agertu izan da: Zugarramurdi (1154 eta 1860); Jose Maria Jimeno Jurio, 2004.\nKoldo Mitxelenak proposatu zuenez, «zumar doilor ugariko lekua» esanahi etimologikoa izan liteke: zumar (Gipuzkoako Zumarraga udalerriaren antzera) + andur («doilor») + -di atzizkia (multzoa, taldea edota ugaritasuna adierazten duen atzizkia). Hortaz, zugarrandurdi > zugarramurdi izenaren bilakaera da, agian, baina Mitxelenak berak bere teoria hori froga lezakeen antzinako agiririk ez zuela onartu zuen. Euskara batuan zumar esaten da, baina zugar euskalki edo azpieuskalkietan agertzen den aldaera ere bada. Bestalde, -di atzizkia euskal toki izen nahiz abizenetan maiz zuhaitz edo landare izenekin batera agertzen den atzizkia da, esate baterako: Lizardi, Pagadi, Aresti, Gorostidi, Loidi eta abar. Adibidez, Zumardi izenak zumar asko dauden lekua adierazten du.\nMikel Belaskoren arabera, herritarrek eguneroko hizkeran Zugamurdi, Zamurdi edo Zuenburdi ahoskerak darabiltzate, herriaren izenaren laburdurak, alegia.\nZugarramurdin, itsas mailatik 137 metro gorago, Nafarroako Foru Erkidegoko Gobernuak 1990ean jarritako estazio meteorologikoa dago.\nBost auzok osatzen dute udalerria: Azkar, Etxartea, Madaria, Olasur eta Zugarramurdi herrigunea bera.\n2008ko erroldaren arabera, Espainiaz kanpoko hamalau etorkin bizi ziren herrian, biztanleriaren % 6,09 (Nafarroako batezbestekoaren azpitik).\n2007an bezala, 2011ko udal hauteskundeetan ere Zugarramurdiko alkate Akelarre herri ekimeneko Jesus Maria Agerre Indaburu aukeratu zuten, Akelarrek lortu baitzituen udaleko bost ordezkariak.\n2007ko udal hauteskundeakAldatu\n2007ko udal hauteskundeen ondoren, Zugarramurdiko alkate Akelarre herri ekimeneko Jesus Maria Agerre Indaburu hautatu, Akelarrek lortu baitzituen udaleko bost ordezkariak. Baliogabeko botoak sei izan ziren (emandako boto guztien % 4,92) eta boto zuriak sei izan ziren (% 5,17). Abstentzioa % 43,26 izan zen.\nZugarramurdiko Udala (2007)\nHautetsia Jasotako botoak\nEvaristo Mentaberri Mihura (Akelarre) 83\nMikel Pedro Mitxelena Etxehebeste (Akelarre) 72\nJesus Maria Agerre Indaburu (Akelarre) 71\nGonzalo Garmendia Bedialauneta (Akelarre) 67\nLazaro Dainciart Iribarren (Akelarre) 67\nZugarramurdiko udaletxeko idazkaria Urdazubiko idazkari ere bada.\nHELBIDEA: Lapitztegia kalea, 1\n2007-2011 Jesus Mari Agerre Indaburu Akelarre\n2011-2015 Jesus Mari Agerre Indaburu Akelarre\nSakontzeko, irakurri: «Nafar-lapurtera»\nZugarramurdiko festak abuztuaren 15ean ospatzen dira, Andre Marietan. Bertan egiten da zikiro-jate ospetsua.\nZugarramurdi udalerrian film hauek girotu dituzte:\nAkelarre (1984, Pedro Olea), Silvia Munt, José Luis López Vázquez, Mary Carrillo, Walter Vidarte, Patxi Biskert, Iñaki Miramon eta Felix Roteta aktoreek antzeztua. Nahiz eta Araitz haranean jazotako sorginkeria prozesu historiko batean oinarritua izan eta nagusiki haran hartan filmatu zen arren, Zugarramurdiko leizeetan ere filmatu zen.\nLas brujas de Zugarramurdi (2013, Álex de la Iglesia), Hugo Silva, Mario Casas, Jaime Ordóñez, Carolina Bang, Terele Pávez eta Carmen Maura aktoreek antzeztua. Zugarramurdiz gain, Madril hiriko Puerta del Sol eta Boadilla del Monte udalerrian filmatu zen.\nFitxategi:Zugarramurdiko Akelarrea. Nafarroa, Euskal Herria.jpg\nArrosarioko Andre Mariaren baseliza\nArrosarioko Andre Mariaren baseliza: XVI. mendean eraikia.\nBarrenetxea etxea: Etxeberria etxearen aitzinez aitzin dago.\nBeretxea etxea: 1793ko sutean zutik iraun zuen etxe bakarra da.\nDolarea etxea: Gipuzkoako armak dituen armarria izateagatik nabarmentzen da.\nDutaria jauregia: XVIII. mende hasieran eraikia.\nEtxeberria etxea: Barrenetxea etxearen aitzinez aitzin dago.\nEtxenikea etxea: 1785ean eraikia.\nInduburua etxea / Sorginen Museoa: 1793ko sutearen ondoren kiskaldua eta 1830ean zaharberritua. Bertan Zugarramurdiko Sorginen Museoa ikusgai dago.\nIriarte etxea: Gaur egun landetxea da.\nJasokundeko eliza (1781 eta 1784. urteen artean eraikia): Herrigunean dago, Basaburua kalean.\nKontrabandisten bidea: Xareta eskualdean zehar doan seinaleztatutako bidexka eta bidezidor sarea da, antzina mugalariek erabilia.\nOieregia etxea: 1718an eraikia.\nParrokia-etxea: 1725ean eraiki zuten eta herrigunean dago.\nTelletxea etxea: Bere gorapea eta alde banatan dituen kontrahormak bereziak dira.\nZugarramurdiko leizeak edo Sorginen Leizeak: Olabidea errekak (Infernuko erreka izenaz ezaguna) sortutako leizeak dira, handiena 100 m luze, 20 m zabal eta 30 m garai da. Leizeen albo batean akelarrea dago, tradizioaren (eta Inkisizioaren) arabera, sorginen gaueko bilkurak egiten ziren larrea. Horregatik, sorginen bilkurak "akelarre" izena hartzen dute. Gaur egun, udako solstizioaren inguruan, San Joan gauean, jai erraldoia egiten da argia eta sua gurtzeko. Abuztuan zikiro jatea egiten da bertan.\nZugarramurdiko karrika bat.\nZugarramurdiko etxe bat.\n↑ (Gaztelaniaz) «Navarra: Población por municipios y sexo. (2884)» INE (Noiz kontsultatua: 2020-09-17).\n↑ Zugarramurdi. Nafarroako herriak. Nafarroako Ondare Ez Materialaren Artxiboa[Betiko hautsitako esteka]\nZugarramurdiko Udalaren webgunea\nZugarramurdiko Turismo Bulegoa\nZugarramurdiko albisteak Erran.eus-en.\nIhesi: Zugarramurdi orabidean barna Argia.com webguneko artikulua.\nZugarramurdiko argazkiak lasonet.com webgunean.\n(Gaztelaniaz) Zugarramurdiri buruzko informazioa Nafarroako Gobernuaren webgunean.\nBasaburua kalearen ikuspegia, Google Street View zerbitzuan.\n"Herri txiki, infernu handi" saioan (ETB).\nLiburuak: Euskal Herriko bidaia-gida/Herriz herri/Zugarramurdi\nAzken aldaketa 30 martxoa 2022(e)an, 12:14(e)tan\nOrriaren azken aldaketa: 30 martxoa 2022, 12:14.


Azpeitira etorritako bisitarien kopuruak gora egin du Aste Santuan - Uztarria (Azpeitia)\nAste Santuan martxan egon den tren turistikoa. (Urola Turismo) Ikusi haundiago | Argazki originala\nIaz baino turista gehiago izan da Azpeitian Aste Santuan. Hala diote Azpeitiko Turismo Bulegoaren datuek. Ez dago zifra zehatzik, baina turista kopurua %25 inguru igo dela kalkulatu dute. Iaz, jai egun horietan ez zegoen turismo bulegorik Alde Zaharrean, eta aurten Plaza Txikiko turismo bulegoa zabalik egoteak bisitariak herrigunera gehiago hurbildu dituela uste dute Udalak zein turismo bulegoko arduradunek. Hori ez ezik, tren turistikoa martxan jartzeak ere eragina izan duela azpimarratu dute.\nAste Santuan Azpeitira gerturatu diren turista gehienak Euskal Herriko hainbat txokotatik eta Espainiatik etorritakoak izan dira, Alde Zaharreko turismo bulegoaren arabera. Familiarekin edo adineko taldeetan etorri dira bisitari gehienak. Parrokia, Madalena, Igarako errota, Ingurugiro Museoa zein Burdinbidearen Euskal Museoa ezagutu dituzte Azpeitira etorri diren lagunek.\nTren turistikoaren datuei dagokionez, ia 600 pertsona igo dira Alde Zaharra eta Loiola lotzeko garraiobide berrira, zapatuan treneko motorra matxuratu zen arte. Alaitz Aguado Plaza Txikiko turismo bulegoko arduradunak azaldu duenez, igandean "jende asko" gelditu zen trenera igotzeko gogoz, eta bertan ibili direnak "oso gustura" agertu dira eskaintza turistiko berriarekin.\nAlaitz Aguadok gidatu ditu tren turistikoaren bisitak, eta azaldu duenez, gehienak euskaraz egin ditu, baina gazteleraz ere egin ditu batzuk, Espainiatik etorritako turistentzat. Gainera, ingelesez ere aritu behar izan duela esan du Aguadok, atzerritik etorritako taldetxo bati Azpeitiaren inguruko azalpenak emateko.\nHerria bisitatu duten pertsonen kopuruak goraka egitearekin batera igo da ostatu eskaria ere. Hala, Aste Santuko jai egunetan, apirilaren 13tik 17ra, %10 igo da eskaria herriko hoteletan eta landetxeetan. Horrez gain, ostalaritza alorrean ere eskariaren gorakada egon dela nabarmendu dute Azpeitiko Turismo Bulegoak eta Udalak, eta bisitari mugimenduak "eragin ekonomiko positiboa" izan duela adierazi dute.\nLoiolan ere bisitari gehiago\nAlde Zaharrean ez ezik, Loiolan ere gora egin dute turismo datuek. Aurten, iaz baino %31 bisitari gehiago hurbildu da Loiolako Turismo Bulegora, 1.200 turista, hain zuzen. Horietatik, %32,5 Euskal Herriko txokoren batetik etorri da, %53,35 Espainiatik eta %15,16 atzerritik. Igandean, apirilaren 26an, "bereziki jende asko" egon zela nabarmendu du Oihana Aranbarri Loiolako Turismo Bulegoko arduradunak, eta Aste Santuko gainerako egunetan ere "mugimendu handia" egon dela azpimarratu du. Loiolara hurbildu den bisitari gehienak familian zein bikotearekin gerturatu direla azaldu du Aranbarrik. Hala ere, autobusetan adin guztietako turistak etorri direla nabarmendu du Loiolako Turismo Bulegoko arduradunak.


'Idai' eta 'Kenneth' zikloiek kalte handiak eragin dituzte Mozambiken | El Correo\nZurekin'Idai' eta 'Kenneth' zikloiek kalte handiak eragin dituzte Mozambiken\n'Idai' eta 'Kenneth' zikloiek kalte handiak eragin dituzte Mozambiken\nZikloiek 600 hildako eragin dituzte. / Reuters\nMacomia eta Beirako eskualdeko azpiegituren %90 birrindu eta 600 hildako eragin dituzte | 'Kenneth' Mozambike inoiz kolpatu duen zikloirik bortitzena da\nUNAI SARRIUGARTE Martes, 14 mayo 2019, 23:22\nKlimaren aldaketak eragindako ondorioak gero eta gehiago dira eta hauek hirugarren munduko herrialdeak kolpatzen ditu gogorren. Azken egunotako Mozambiken 'Idai' eta 'Kenneth' zikloiek egindako kalteak izugarriak izan dira. Depresio hauek oso bortitz eragin dute bertan. Era berean, azken 16 urteotan herrialde honek bizitako gerra zibilak eta azken mendeetan Mozambikek jasandako kolonialismoak kinka larrian jarri dute herrialdea.\n'Kenneth' Mozambike inoiz kolpatu duen zikloirik bortitzena da. Halaxe helarazi du Nazio Batuen Erakundeak. Halaber, egun herrialdeak jasaten ari duen krisialdi humanitarioari aurre egiteko nazioarteko laguntza ezinbestekoa dela nabarmendu dute erakundearen zuzendariek. Depresio honek Macomia eskualdeko azpiegituren %80a suntsitu du eta bizileku gabe utzi ditu 100. 000 pertsona inguru. Hildako gutxi batzuk egon dira, izan ere, Pemba hiriaren ingurua ez da oso jendetsua.\nBestalde, 'Idai' zikloiak Beirako hiriaren eraikinen %90 birrindu eta 600 hildako eragin ditu. Meteorologia Erakundearen arabera 'Idai' izan daiteke Hego Hemisferioak sekula ezagutu duen zikloi tropikalik gaiztoena. Eskualde osoan, munduko txiroenetakoa den horretan, hiru milioi pertsona inguru kolpatu zituen 'Idai'-k.\nZenbait adituk esan dutenaren arabera, Mozambikek azken egunotan jasandako uholdeak gutxienez hiru alorretan daude lotuta klimaren aldaketarekin. Batetik, atmosfera beroago batek ur lurrun gehiagori eusten dio eta honek eragiten du euriteak gogorrak izatea. Bigarrenik, eskualdeak azken urteotan lehorte bortitza pairatu du, eta, horrek, lurzorua gogortzea eta ura ez xukatzea ekarri du. Azkenik, itsasoaren maila gero eta gorago egoteak lehorrean barrurago iristarazten du kostaldeko uholdea.\nHalaber, azken urteotako idorteek gauzak gehiago okerrarazi dituzte. Elikagai kopurua eta hornidura gero eta murritzagoa da eta honek bereziki kaltetzen ditu haurrak; ondorioz, haurren lana eta behartutako ezkontzak biziki handitu dira azken urteotan. Era berean, ehunka mila hektarea soro eta nekazaritzako lur urperatuta geratu dira.\nMozambique, Inundaciones, Euskera\nFANT zinemaldiak 11.236 ikus-entzule izan ditu 25. edizioan, iaz baino %5 gehiago 'Hamar egunez pantailak utzi' erronkan parte hartuko dute Euskal Herriko 32 udalerrik


LEOk aerosorgailuen ardatz kaltetuen bizitza luzatzen du, segurtasunez luzatu ere\nLEOk aerosorgailuen ardatz kaltetuen bizitza luzatzen du, segurtasunez luzatu ere\nMantentze-lanetarako sistema aurresangarri bati esker, abiadura txikiko ardatzaren bizitza erabilgarriaren % 96 aprobetxatzea lortzen da\nKarga ziklikoak jasan behar dituzten beste osagai askotan bezala, aerosorgailuen abiadura txikiko ardatzetan ere neke-mekanismoen jarduerak mugatzen du haien iraupena. Ardatzen diseinua egokia bada, ez dago zertan aldatu edo ordezkatu aerosorgailua funtzionatzeko gai den bitartean. Hala ere, zenbait kasutan, ustekabekoak gertatzen dira diseinu-fasean (korrosio-prozesuak, muntaketako kalteak, akats geometrikoak eta abar), eta, horien eraginez, izugarri laburtzen da nekera arteko bizitza.\nAerosorgailu gehienetan, ardatzak ordezkatzea ez da aukera bideragarri bat, arrazoi ekonomikoengatik. Horren ordez, arrakalen ondoan mantentze-irtenbide aurresangarriak ezartzen dira, eta larriki kaltetutako ardatzak soilik ordezkatzen dira.\nFretting neke-mekanismo baten eraginez abiadura txikiko bi ardatz apurtu ondoren, 2009an, TECNALIAk bere gain hartu zuen 100 aerosorgailuren ardatzen egitura-segurtasunaren kontrola. Horretarako, eskuz egindako ikuskatzeetan oinarritutako mantentze-lan aurresangarrien prozedura bat ezarri zuen.\nAerosorgailuen mantentze-lanei eragiten dieten aurrekontu-murrizketak kontuan izanda, LEO (Life Extension in eOlics) proiektua jarri genuen abian. Aerosorgailuaren barruan txertatutako sistema horrek era autonomo eta autokudeatuan lan egiten du mantentze-lan aurresangarriaren hiru jardueretan: ultrasoinuen bidezko ikuskapena, emaitzen balioespena eta aerosorgailuan lanak egitea, egitura-segurtasunerako arriskua egonez gero.\nSektore eta diziplina anitzeko zentroa garenez, LEO eta antzeko aktibo konplexuak garatzeko behar diren gaitasun teknologiko osagarriak dituzten lantaldeak ditugu. Garapen hori lortu da sei eremu teknologikotan dugun ezagutzari eta esperientziari esker: hutsen analisia (RCA edo root cause analysis), egitura-segurtasuna, ultrasoinuen fisika, elektronikako garapena, software-garapena eta instalazio-ingeniaritza.\nHiru urteko lanaren ondoren, 2017aren amaieran, TLR1 produktu bat izatetik TLR9 izatera igaro zen, eta 100 LEO gailu instalatu ziren. 2018ko martxoan, proiektua amaitutzat jo zen, lan-eremuan ekipoen funtzionalitate nagusia erakutsi eta gero: ardatzetako batean arrakala bat atzematea. Arrakala atzeman eta sei hilabete beranduago, aerosorgailuak funtzionatzen jarraitzen du LEOri esker, eta arrakalak aurreikusitako bilakaera du, ardatza noiz aldatuko zain dagoen bitartean.\nLEO guztiz konfiguragarria da, eta bezeroaren beharretara eta zaintza-sistemen ezaugarrietara egokitzen den alerta programatzeko aukera ematen du. Oraingo bertsioan, hiru alarma-maila dituen abisu-dinamika ezarri da; alarmaren lehen bi faseetan, makina berriz muntatzeko aukera ematen du, eta azken fasean ez du uzten, apurtzeko arriskurik ez izateko.\nLEOk hobekuntza asko sartu ditu mantentze-lanetarako sistema aurresangarri eta txertatu gisa:\nArdatzaren bizitza erabilgarriaren % 96 aprobetxatzen da gutxienez.\nArrakalak aurrera egin ahala, sistemak informazioa bidaltzen du, stocka kudeatu eta geldialdia programatu ahal izateko.\nIkuskapenak automatikoak dira; aerosorgailua gelditu beharrik gabe egiten dira.\nMantentze-lanen kostua txikia da, eta ustiatzaileak berak egin ditzake lan horiek.\nAutodiagnostikorako eta neurketa ziurtatzeko sistemak dituenez, garrantzirik ez duten arrakalak baztertu egiten ditu eta positibo faltsuak saihesten dira.\nUrrunetik zaintzeko aukera ematen du.\nPatologia eta eredu askotara egokitzen da, eta haietarako programatu daiteke.\nInbertsioa azkar itzultzen da, eskuz egin beharreko ikuskapenak eta geldialdiak desagertzen direlako.\nLEOri esker, ardatz kaltetuen bizitza maximizatu daiteke, segurtasunez aurreikusten baitu kaltearen bilakaera. Posible da beste aplikazio batzuetan ere erabiltzea, hala nola trenetan eta itsasontzietan, haietan ere ardatzak oso garrantzitsuak baitira.\nHasi berri den arrakala atzematea.\nArrakala bat dagoela adierazten duen lehen alarma.\nMakina berriro muntatzen du baimendutako langileak.\nArrakala bat atzematea, zerbitzu-kondizio normaletan hilabeteko edo biko bizitza erabilgarri gehigarria ematen duena.\nBigarren alarma, arrakala handia baina arriskurik gabea baita.\nAtzeman eta gero, sistemak arrakalaren bilakaera kontrolatuko du, ardatzaren bizitza erabilgarriaren % 95 osatu arte.\nUne horretara iristean, sistemak azken alarma bat igorriko du makinaren segurtasun-katearekin duen konexioaren bidez.\nSistemak ez du utziko makina berriro muntatzen eta aerosorgailua martxan jartzen.


Izan dadila 'Mariñel' omenaldi onena - Bidasoko Hitza : Bidasoko Hitza\nIzan dadila 'Mariñel' omenaldi onena\nSustraia boluntario taldeak deituta, Enrique Lekuona omendu dute haren heriotza gertatu eta bi urtera.\nGaur bete dira bi urte Enrique Lekuona hil zenetik. Sustraiako boluntario kide gisa zaharberritzen ari ziren Mariñel barkutik erorita jasandako zauriengatik hil zen itsas ingeniari hondarribiarra.\nSustraiako lagunek deituta, omenaldi xumea egin diote Mariñel-en ondoan. Jende askok erantzun dio deialdiari eta abestuz omendu dute Lekuona, oso kantu zalea baitzen.\nItsaso Lekuona Enriqueren alabak hitz batzuk esan ditu familiaren izenean. Bi urte luze eta gogorrak izan direla aitortu du, familiari ez zaiola bidea batere erraztu, baina era berean babes handia izan dutela, eta babes hori eskertu du. Aurrera begira jarrita esan du, Sustraiakoak berriro Mariñel-en lanean ikustea litzatekeela omenaldirik onena aitarentzat.


Traductor euskera › español: Ordainketa-agiria bidali zenidaten?\nOrdainketa-agiria bidali zenidaten? Gogoan izan paperean ez ezik, argazkia egin eta irudia e-postaz edo Whatsapp bidez bidal diezadakezuela. Ordainagiria jasota eta guk datuak geure aplikazioan sartuta, erreziboa helaraziko zaizue helbide honetara. Esango didazue. Ondo izan!\n¿Me enviaste un recibo de pago? Tenga en cuenta no solo el papel, sino también haga una foto y envíeme una imagen por correo electrónico o WhatsApp. Una vez que recibamos el recibo e ingresemos la información en nuestra solicitud, se le enviará una carta a esta dirección. Tu me diras Bien


Euskaltelen Kanal Gonbidatuak Marea Laranjaren ametsa berpiztuko du, Euskaltel-Euskadi taldeko zenbait txirrindulari-belaunaldiren bizipenen bidez\nAsteburu honetan, taldeko beteranoen eta gazteen arteko topaketari buruzko erreportajea emango du jarraian Euskaltelek\nAsteburuan ikusi ahal izango den bideoak taldearen garaipenetako batzuk dakartza gogora.\nGainera, Euskaltelek martxan jarri berri du onlineko denda bat, aukera ematen duena Euskaltel-Euskadi taldearen ekipamendu ofiziala erosteko. Operadorearen bezeroek % 30eko deskontua izango dute maillotak eta kulotak erostean.\nIrailaren 11. Jorge Azanza, Haimar Zubeldia, Aitor Galdós eta Amets Txurruka Euskaltel-Euskadiko txirrindulari ohiak, eta Peio Goikoetxea, Jokin Aranburu eta Txomin Juaristi taldearen belaunaldi berriko kideak Arrate gainean (Eibar) elkartu ziren uztaileko lehenengo astean, eta gazteenen irrikak beteranoen balentrien oroimen gozoekin nahastu ziren.\nBideoan grabatu genuen euskal txirrindularitzaren tontor ezagunenetako batean egindako topaketa, eta ikusgai dago gaurtik, asteburu osoan, Euskaltelen Telebistaren Kanal Gonbidatuan (dialeko 7an); hitzordu paregabea benetan egunotan Frantziako Tourrari adi dauden txirrindularitzazale guztientzat. Begiztan emango den bideoak argi eta garbi erakutsiko du Marea Laranjaren ametsa berpizteko gogo bizia dutela denek.\nZazpi txirrindularien elkarrizketan seinale da guztien ametsa: helmugara iristea Marea Laranja osatzen duten zaleek egindako korridore zirraragarria zeharkatuz. Haimar Zubeldiak emozioz gogoratzen ditu Frantziako Tourreko Pirinioetan egindako etapak, elastiko laranjaz jantzitako zaleen harrera beroak bultzatuta. Eta sentimendu hori "berpiztu du Euskaltel taldearen itzulerak", dio Haimarrek. Aitor Galdósek, bestalde, ez du zalantzarik: "txinparta hura berpiztuko da".\nPeio Goikoetxearen eta Txomin Juaristiren hitzetan ere ezagun da "amets hura berriz bizitzeko" gogo bizia. Jorge Azanza Euskaltel taldeko kirol-zuzendaria dute orain buru, eta oso gogoan du Azanzak nola bizi izan zuen Haimar Zubeldiaren garaipena gazteen kategorian zebilenean. Taldearen garrantzia nabarmendu dute denek, txirrindularitzazale guztiek taldea baitute helburu eta jomuga txiki-txikitatik. Guztiek diote Marea Laranja dela, inolako zalantzarik gabe, txirrindularitza kirolaz haragoko zerbait duten afizionatuen eta herri oso baten adibiderik onena.\nEkimen aitzindaria da Euskaltelen Kanal Gonbidatua: telebistako bezero guztientzat irekian ematen da ordainpeko telebistako kanal bat hilero, telebistak zer-nolako kalitatea duen ikusteko aukera izan dezaten, doan. Horrela, bere telebista-eskaintzaren edukien balioa handitzeko helburuari eusten dio Euskaltelek. Orain, aurreneko aldiz, begiztan emango du 8 minutuko bideo berezi bat, Marea Laranjaren espirituari heltzeko berriz; izan ere, Euskaltelek bat egin du berriz proiektuarekin babesle nagusi gisa, eta izena eman dio talde profesionalari aurten hasten den etapa berrian.\nGaur ematen hasi diren eta asteburu osoan Euskaltelen telebistako Kanal Gonbidatuan ikusi ahal izango den bideoko irudiek epikotzat jo daitezkeen garaipenak gogorarazten dituzte. Haimar Zubeldiak 16 aldiz hartu zuen parte Frantziako Tourrean. 2003an, bosgarren bukatu zuen Frantziako itzulia, bere taldekide Iban Mayorekin batera, zeinak 8. etapa irabazi baitzuen, Alpe d?Huez-en amaitzen zena, eta sailkapen orokorreko seigarren tokian bukatu baitzuen. Zalantzarik gabe, Euskaltel Euskadi taldeak Tourrean inoiz egin duen parte-hartzerik onena izan zen.\nEra berean, bi urte lehenago, Roberto Laisekak ere arrakasta izan zuen. 2001ean, Laisekak lehen euskal garaipena lortu zuen laranjaz margoturiko Pirinioetan. Txirrindulariak gogor egin zien Lance Armstrong eta Jan Ullrich-i Tourraren hamalaugarren etapan.\nEuskaltel-Euskadi taldeak garaipen historikoa lortu zuen berriro 2007an, Amets Txurruka Tourreko podiumera igo zelarik, edizio hartako txirrindulari borrokalariena zela aitortzen zion maillot zuria jantzita.\nTaldearen ekipamendu ofizialaren onlineko denda\nBestalde, zaletuen eskaerei erantzuteko, Euskaltelek martxan jarri berri du Euskaltel-Euskadi taldearen ekipamendu ofiziala erosteko aukera ematen duen onlineko denda bat. Euskaltel eta Euskadi Fundazioaren arteko aliantza aurtengo otsailean sinatu zen, eta haren emaitzetako bat ekimen hau da, Euskaltelen bezero guztiei abantaila esklusibo gisa % 30eko deskontua eskaintzen diena maillotak eta kulotak erosteko.\nEuskaltel-Euskadi taldearen onlineko denda https://tiendaeuskalteleuskadi.euskaltel.com produktu eta ekipamendu gehiagorekin osatuz joango da; guztiak ere taldearen hornitzaile ofiziala den Etxeondo fabrikatzaile espezializatuak ekoiztuak dira.


Inicio > BELLAS ARTES>Pinturas>Tinta Piñata>Tinta piñata - rainforest green 4 fl. oz.\nTinta piñata - rainforest green 4fl.oz. (118,29ml.)


Iragazkiak - ecampus - eCampus - UPV/EHU\nBaliabideen kudeaketa eGelan\nMath & Science by Wiris\nHizkuntza anitzeko iragazkiak, bi aukera\nIragazkiak mekanismo batzuk dira, editorean sartutako edukietan eragiten eta haien aurkezpena eraldatzen dutenak. Esate baterako, Latex kodean idatzitako formula idatzi bat irudi bihurtzen dute, irudia erakutsiz eta edukien hizkuntza aukeratutako nabigazio hizkuntzara egokituz. Segidan, eGela/eGelaPIn aktibatuta dauden iragazkien funtzioak eta erabilera metodoak azaltzen dira.\nIragazki horietako bakoitza desaktibatu daiteke, bai baliabide edo jarduera mailan, bai ikastaro mailan. Ikastaro mailako iragazkien konfiguraziora sartzeko, ireki “Ikastaroaren kudeaketa” taula, eta sakatu “Ikastaroen ezarpenak”.\nIragazki honek euskarria ematen dio editorean txertatutako formulen editoreari, eta editorean sartutako notazioa irudi gisa irudikatzeko aukera ematen du.\nTeX notazioan dolarraren ikur bikoitzaz mugatutako matematika formulak iruditan eraldatzen ditu. Informazio gehiago.\neGelak eta eGelaPIk hizkuntza anitzeko bi iragazki ditu, edukiak aukeratutako hizkuntzara egokitzeko erabil daitezkeenak. Jarraian, horien ezaugarriak azaltzen ditugu orientazio gisa, kasu espezifikoetan hautapen irizpideak errazago aukeratzeko:\nHizkuntza anitzeko iragazki “klasikoa” (multilang)\nHTML kodea editatu behar da, eta haren edizioa konplexua da. Abantaila gisa, plataformaren berezko hizkuntza erakusten du nabigaziorako aukeratutako hizkuntzan bertsio espezifikorik ez dagoenean; euskara da berez konfiguratutako hizkuntza. Hurrengo irudian, lauki grisean dagoen edukia erakusteko beharrezkoa den kodea ikusten da, nabigazio hizkuntza gisa “gaztelania” aukeratuta edukita.\nHizkuntza anitzeko iragazki “erraza” (multilang2)\nHizkuntza bakoitzerako zatiak sar daitezke, editore grafikoa erabilita. Horren desabantaila da ez duela edukirik ematen, baldin eta nabigaziorako aukeratutako hizkuntzarekin etiketatutako eduki bat ez badago. Edukiak itzuli ezin badira, konponbide bat izan daiteke itzulpen bateko edukiak errepikatzea, itzulpena ez duen hizkuntzarekin etiketatuz.\nYouTubeko bideoen estekak bideo horien txertaketetan eraldatzen ditu. Bideoa txertatzeari buruzko informazio gehiago nahi izanez gero, ikus “Txertatu bideoak editorearen testu eremuan”.\nTestua eskaneatzen du, ikastaro bereko glosarioan dauden sarrerak bilatuz, eta esteka bat sortzen du.\nMoodleren aurreko bertsioetan (eGela/eGelaPI dituen plataforma), modulu espezifiko bat zegoen, molekulen errepresentazioak txeratzea ahalbidetzen zuena. Modulu hori desagertu da, baina iragazki bat dago, aurreko ikastaroetatik jasotako edukiak ikusi ahal izateko.\nJmol kode irekiko ikustaile bat da, egitura kimikoak 3 dimentsiotan ikusteko.\nMoodle 1.9.19 edo aurreko bertsioetan, bi modutan instala zitekeen Jmol ikustailea:\nIragazki gisa: Moodle baliabide baten editorean irekitzen da, baina ez du ikono zehatzik.\nBaliabide gisa: baliabide erabilgarriak zerrendatzean erants daiteke.\neGelan iragazkia soilik ezarri da; Jmol baliabidea, ordea, ez. Ondorioz, gela berriek EZ dute Jmol baliabiderik.\nNola lan egin Jmol iragazkiarekin eGelan\n1. urratsa: igo molekula duen jmol fitxategia gure ordenagailutik eGelara.\nGelaren edizioa aktibatu ondoren, “Gehitu jarduera edo baliabidea” hautatuko dugu, nahi dugun gaian, eta “Fitxategia” baliabidea hautatuko dugu (ikus hurrengo irudiak)\nnprimaki bat agertuko zaigu, eta “Izena” eta “Deskribapena” eremuak bete beharko ditugu gutxienez, derrigorrezkoak baitira. “Edukia” atalean, jmol fitxategia gehituko dugu, kontuan izanik “Baliabideen kudeaketa eGelan” dokumentuko jarraibideak, eta klik egingo dugu “Gorde aldaketak eta itzuli ikastarora” botoian.\n2. urratsa: Egiaztatu eta kopiatu fitxategiaren “jmol web helbidea”.\nFitxategia igo dugunean, klik egingo dugu haren izenean (gure kasuan, “fitxategijmol1”), eta orri bat agertuko zaigu jmol fitxategiaren barne balioekin. Orri horretan, gure nabigatzailean ageri den web helbidearekin geratuko gara (http://egeladesa.ehu.es/pluginfile.php/24/mod_resource/content/1/archivojmol1.mol) (ikus hurrengo irudia). Horretarako helbidea aukeratzen eta kopiatzen dugu, gero beharko dugu eta.\n3. urratsa: Gehitu “Orria” baliabidea. Baliabide horretan, web esteka bat sortuko dugu aurretik igotako jmol fitxategira\nOndoren, nahi dugun gaian, “Gehitu jarduera edo baliabidea” sakatuko dugu, eta “Orria” baliabidea hautatuko dugu.\nInprimakia agertuko zaigu, eta “Izena” eta “Deskribapena” eremuak beteko ditugu bertan. “Edukia” eremuan, testu editorearen barnean:\n“moleculajmol1” jmol molekularen izena idatziko dugu.\nSaguaz, jmol molekularen izena hautatuko dugu, ezkerreko botoia sakatuz eta haren gainetik igaroz.\nKlik egingo dugu kate itxura duen ikonoan: “Txertatu/editatu hiperesteka”.\nOndoren agertuko zaigun koadroan, lehen kopiatutako web helbidea itsatsiko dugu (“Orokorra” / “Hiperestekaren URL”). Gure adibidean, honako hau: http://egeladesa.ehu.es/pluginfile.php/24/mod_resource/content/1/archivojmol1.mol. Behin helbidea itsatsita, klik egingo dugu “Txertatun”.\n4. urratsa: Ezkutatu “Fitxategia” baliabidea, ikasleek ikus ez dezaten, eta “Orria” bakarrik ikus dezaten.\nBerriro orri nagusian, “Fitxategia” baliabidea ezkutatuko dugu, klik eginez begi forma duen ikonoan. Horrela, ikasleek molekula ikusi ahal izango dute, lehen sortu dugun “Orria” baliabidean sakatuz.\nEdizioa desaktibatzeko, “Desaktibatu edizioa” sakatuko dugu.\nAzkenean, ikasleek “formula jmol1” aukeraren gainean sakatzen dutenean, molekula ikusiko dute jmol ikustailearen barnean (ikus hurrengo irudia).


Aumale (Itsas Sena) - Wikipedia, entziklopedia askea.\nAumale (Itsas Sena)\n(«Aumale (Seine-Maritime)» orritik birbideratua)\n49° 46′ 15″ N, 1° 45′ 07″ E / 49.7708°N,1.7519°E / 49.7708; 1.7519Koordenatuak: 49° 46′ 15″ N, 1° 45′ 07″ E / 49.7708°N,1.7519°E / 49.7708; 1.7519\nQuincampoix-Fleuzy, Ellecourt, Haudricourt, Gauville, Lafresguimont-Saint-Martin, Morienne, Morvillers-Saint-Saturnin eta Saint-Valery\n2.024 (2017ko urtarrilaren 1a)\n1.084 (%53.6) 940 (%46.4)\nAumale Frantziako udalerria da, Itsas Sena departamenduan dagoena, Normandia eskualdean. 2013an 2.428 biztanle zituen.\n2007an Aumale udalerrian erroldatutako biztanleak 2.428 ziren. Familiak 1.120 ziren, horien artean 428 pertsona bakarrekoak ziren (144 bakarrik bizi ziren gizonak eta 284 bakarrik bizi ziren emakumeak), 364 seme-alabarik gabeko familiak ziren, 216 seme-alabak dituzten bikoteak ziren eta 112 seme-alabak dituzten guraso-bakarreko familiak ziren.\n2007an 1.273 etxebizitza zeuden, 1.132 familiaren etxebizitza nagusia ziren, 36 bigarren erresidentzia ziren eta 105 hutsik zeuden. 832 etxeak ziren eta 437 apartamentuak ziren. 1.132 etxebizitza nagusietatik 492 bere jabearen bizilekua ziren, 614 alokairuan okupaturik zeuden eta 26 doan lagata zeuden; 7 etxek gela bat zuten, 162 etxek bi zituzten, 322 etxek hiru zituzten, 350 etxek lau zituzten eta 291 etxek bost zituzten. 686 etxek euren parking plaza propioa zuten azpian. 654 etxetan ibilgailu bat zegoen eta 254 etxetan bat baino gehiago zituzten.\nAumale udalerriko biztanleria-piramidea 2009an .\n2007an lan egiteko adina zuten pertsonak 1.472 ziren, horien artean 1.043 aktiboak ziren eta 429 inaktiboak ziren. 1.043 pertsona aktiboetatik 944 lanean zeuden (500 gizon eta 444 emakume) eta 99 langabezian zeuden (43 gizon eta 56 emakume). 429 pertsona inaktiboetatik 165 erretiraturik zeuden, 120 ikasten zeuden eta 144 "bestelako inaktibo" gisa sailkaturik zeuden.\n2009an Aumale udalerrian 1.107 unitate fiskal zeuden, 2.282,5 pertsonek osaturik. Pertsona bakoitzeko diru-sarrera fiskalaren mediana urteko 16.113 euro zen.\n2007an zeuden 233 komertzioetatik, 1 erauzte enpresa zen, 7 janari enpresak ziren, 1 material elektrikoaren fabrikazioko enpresa zen, 15 bestelako produktu industrialen fabrikazioko enpresak ziren, 13 eraikuntza enpresak ziren, 68 ibilgailuen saltze eta konpontze enpresak ziren, 8 garraio enpresak ziren, 12 ostalaritza eta jatetxe enpresak ziren, 1 informazio eta komunikazio enpresa zen, 16 finantziazio enpresak ziren, 13 higiezinen enpresak ziren, 28 zerbitzu enpresak ziren, 33 administrazio publikoko enpresak ziren eta 17 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 52 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 5 banku bulegoak, 2 funerariak, 2 ibilgailuen konpontzeko eta nekazaritza tresnetako lantokiak, 2 autoeskolak, 2 igeltseroak, 2 margolariak, 2 zurginak, 4 iturginak, 2 argiketariak, 9 ile apaindegiak, 3 albaitariak, 6 jatetxeak, 5 higiezinen agentziak, 1 tintoreria eta 2 apaindegiak.\n2009an zeuden 45 establezimendu komertzialetatik, 1 brikolaje denda handi zen, 3 120 m2 baino gutxiagoko dendak, 3 okindegiak, 7 harategiak, 1 arraindegi zen, 2 liburu dendak, 13 arropa dendak, 2 etxerako tresna dendak, 2 zapata-dendak, 2 elektrotresna dendak, 2 altzari dendak, 1 kirol-denda zen, 1 drogeria zen, 2 bitxi-dendak eta 3 lore-dendak ziren.\n2000. urtean Aumale udalerrian 9 nekazaritza-ustiategi zeuden, 432 hektarea erabiltzen.\n2009an haur-eskola 1 eta 2 lehen-hezkuntzako eskola zegoen. Aumale udalerrian 2 Bigarren Hezkuntza ikastetxe zeuden 533 ikaslekin.\nMultimedia: Aumale (Seine-Maritime)\nBNF: 15274623x (data)


Audio kodeketaren laburpena\nPCMU (G.711U) Mota: Audio sortzailea: ITU-T Beharrezko banda zabalera: 64Kbps (90.4) Ezaugarriak: PCMUk eta PCMAk ahots kalitate hobea eskain dezakete, baina banda zabalera handiagoa okupatzen dute, 64kbps behar dituzte. Abantailak: ahotsaren kalitate bikaina Desabantailak: banda zabalera handiagoa\nPosted at 21-05-11 by SKYSKY ikusia (60)\nDVB-C bideoa da SPI interface eta ASI interface transmititzen\nBadira bi MPEG2 mota transmisioa egungo DVB-C sistema ekipamendu kodea shedding interfazean bideoa da transmititzen interfaze estandarra: Asynchronous serie interfaze ASI eta SPI interface sinkronoak eta berme da. SPI guztiz ditu\nPosted at 08-08-11 by admin ikusia (2957)\nZein da soinua doitzeko estandarra?\nSoinua doitzea, zalantzarik gabe, zientzia da. Audio zale askok entzun izan dute audioa bizitza osoan, baina inoiz ez dute sentitzen audioa nahikoa ez dela eta, azkenean, amore emango dutela iragarri dute. Soinu sistema ez egokitzearen emaitza da hori. Nola\nPosted at 21-03-17 by SKYSKY ikusia (52)\nDiseinatu haririk gabeko FM mikrofono sinple bat\n1. Haririk gabeko mikrofonoaren printzipioa Mikrofono elektronikoak lehenik soinu seinale desberdinak audio seinale elektriko bihurtzen ditu eta, ondoren, seinale elektriko horrek osziladore elektronikoak sortutako maiztasun handiko seinaleak modulatzen ditu. Azkenean, g\nPosted at 21-03-17 by SKYSKY ikusia (69)\nHiztunen motak eta sailkapenak\nHiztuna sistema bozgorailu gisa ere ezagutzen da. Bozgorailu altuak, ertainak eta wooferrak bereziki diseinatutako armairu batean muntatzen ditu, eta maiztasun altuko, ertaineko eta baxuko seinaleak dagozkien bozgorailuei bidaltzen dizkie playbacerako gurutze sare baten bidez.\nPosted at 21-03-17 by SKYSKY ikusia (83)\nAudio teknologiaren terminoen sarrera\n1. B estereo estandarra Soinua jasotzeko metodo estereoetako batek sentsibilitate eta zuzentasun berbera duten bi mikrofono erabiltzen ditu (normalean erabiltzen den zuzentasun kardioidea), eta bata bestearen arteko distantzia 1.5 eta 2 metro ingurukoa da (murriztu ere egin daiteke\nPosted at 21-03-24 by SKYSKY ikusia (70)\nAudio prozesamendua-1 oinarrizko ezagutzak\nAudioa giza belarriak entzun ditzakeen 20 Hz eta 20 kHz arteko soinu maiztasuna duten soinu uhinak aipatzen ditu. Ordenagailuari dagokion audio txartela gehitzen badiozu maiz esaten dugun soinu txartelari, soinu guztiak grabatu ahal izango ditugu eta\nPosted at 21-04-27 by SKYSKY ikusia (62)\nAudio eta bideoaren garapena eta ikaskuntza\nLehenik eta behin suposatzen dugu norbaitek ez duela oinarririk audioan eta bideoan, eta ez duela inoiz seinale digitalak prozesatzeko ezagutzarik ikasi. Oinarri matematikoa batxilergoko maila da funtsean, baina C / C ++ garapena ezagutzen du\nPosted at 21-05-11 by SKYSKY ikusia (41)\nHaririk gabeko mikrofonoen oinarrizko ezagutzak\nHaririk gabeko mikrofonoen ezagutza ezagutzera emateko eta maiztasun banda bakoitzaren errendimendua laburki aurkezteko, erabiltzeko okasioak, etab. Haririk gabeko mikrofonoa hiru maiztasun bandatan banatzen da, FM atalean. VHF atala eta UHF atala.\nPosted at 21-03-16 by SKYSKY ikusia (62)\nAudio parametroen analisia\n1. Audio Giza belarriek entzun ditzaketen 20 Hz eta 20 kHz arteko maiztasuna duten soinu uhinak aipatzen dira. Ordenagailuari dagokion audio txartela gehitzen badiozu, hau da, askotan soinu txartela deitzen dioguna, soinu guztiak eta akustikoak grabatu ahal izango ditugu\nPosted at 21-05-12 by SKYSKY ikusia (45)\nECM Mic Preamplifier kalitate handiko preamplifikadorea elektroi mikrofono txertatzeko\n9014 9018 eta mikro-FM Wireless Mikrofonoa sortutako\nFM 9018 ekoizpen tutorial batekin mikrofonoa\nTone Kontrol Zirkuitua klasiko Baxendall BC109C\nEkoizleak 2N4401 Mini haririk gabeko FM mikrofonoa 1.5V arabera\nTone Kontrolak eta Soft Switching batera Amp\nHegaldiak 100 Watt amp 150\nBH1417 5W original transmisorea PCB


Santa Zezili musikarien eguna ospatuko da azaroaren 22tik 25era bitarte\nHemen zaude:Hasiera»Kultura»Santa Zezili musikarien eguna ospatuko da azaroaren 22tik 25era bitarte\nOndarroako Udala 2017-11-24 Kultura\nSanta Zezili musikarien eguna ospatzeko herritar guztiei zuzendutako egitaraua prestatu du Ondarroako Udalak. Azaroaren 22an hasi eta azaroaren 25era bitartea musikarekin lotutako ekimenak izango dira herrian zehar.\nAzaroaren 22an Unanue Udal Musika Eskolako ikasleak kalez kale arituko dira Santa Zeziliko bertsoak abesten, 17:30etatik aurrera. 23an, berriz, Unanue Udal Musika Eskolako Musika Tailerreko ikasleak arituko dira 18:00etan Alaiko eskaileretan “Musikalean” kontzertua eskaintzen.\nLarunbatean, azaroaren 25an, goizeko 8:30etan kalejira abiatuko da herrian barrena Ondarroako eta Debako Txistulari Taldeen, eta Ondarroako Metal Taldearen eskutik. Gaualdean berriz, Andra Mari elizan kontzertu berezia izango da, Ondarroako Txistulari Elkartea, Unanue Kamara Korala, Kantaize Abesbatza, Ondarroako Metal Taldea eta Unanue Udal Musika Eskolako Olatukantu koroaren eskutik.


Ane Gil: "Esan digute ETB3 sortu zenetik audientzia handiena lortu duen saioa izaten ari dela" - Uztarria (Azpeitia)\n2020ko api. 5a, 16:56\nAne Gil (eskubian), 'Bitartetan, etxetik ikasten' saioan. Ikusi haundiago | Argazki originala\nIkaragarrizko arrakasta izaten ari da, horrela jakinarazi digu saioaren koordinatzaileak. Ni ez naiz aditua telebisten audientzia kontuetan, ez dakit zer den asko eta zer gutxi arlo horretan, baina esan digute ETB3 sortu zenetik audientzia handiena lortu duen saioa izaten ari dela. Azkenean, denok gaude etxean sartuta egunotan, eta saioa bereziki baliabiderik ez duten umeekin pentsatuta egiten bada ere, beste edozein umek ikus dezake. Saioa ikusteaz gain, ikusleak erantzuten ari direla ere antzematen dugu. Whatsapp zenbaki bat daukagu, saioan proposatzen dizkiegun ariketen eta erronken erantzunak horra bidaltzera gonbidatzen ditugu, eta zoratzen ari dira mezuez arduratzen direnak, pila bat ari direlako jasotzen. Argazkiak, audioak, bideoak... denetarik bidaltzen digute. Horixe da bilatzen genuena, etxetik ikusten gaituzten ikasleekin interakzioa sortzea. Garrantzitsua iruditzen zait aipatzea, ikasleei proposatzen dizkiegun erronkak, esperimentuak edo eskulanak beti izaten direla edozeinek etxean eskura izan ditzakeen materialekin egiteko modukoak.\nBai, bai, telelanean ari naiz, telebistakoa extra bat da. Bataren eta bestearen artean, arnasarik hartzeko betarik gabe nabil ia. Neure betiko lanak igoal-igoal jarraitzen du, eta gainera, telebistarako dena prestatu behar. Nik astean behin grabatzen dut horrela tokatu zaidalako, baina beste batzuk astean bitan joaten dira grabatzera, beraz... Saio bakoitza hiru ordukoa da eta hiru ordu horiek betetzea da zailena. Gelan fitxa bat bana dezakezu eta "bost minutu dituzue fitxa betetzeko" esan, baina telebistan ezin duzu hori egin. Aurreko lan asko eskatzen du saioa prestatzeak. Prozesu hau ari zait laguntzen nire konfort gunetik-edo ateratzen, gauza berriak topatzen, beste modu bateko materialak, zeozer erakargarriagoa edo telebistarako modukoak diren formulak lantzen, edo saiatzen, behintzat. Baina neurria hartu behar diozu, mugak jarri, nolabait, argi daukagu-eta hau ez dela entretenimendu hutseko saio bat. Entreteni dezake, baina hezkuntza da proiektuaren oinarrizko elementua eta ezin dugu edozein eduki eman. Esperientzia oso aberasgarria izaten ari da, asko ari naiz ikasten.\nEz naiz tutorea, eta ez naiz ikasleekin egunero egoten. Lanak eta materiala bidaltzen dizkiet, zalantzaren bat badute jartzen dira nirekin harremanetan eta nik erantzuten diet, e-postaz. Bideo deiren bat ere egin izan dugu, eta horrela konpontzen gara. Ikasleak, oro har, oso ondo ari dira erantzuten. Hala ere, batzuetan antzematen zaie estututa daudela eta ez diet lan gehiegi bidaltzen. 3 urtetik 12 urte arteko ikasleei ematen dizkiet eskolak, adin tarte zabala da, oso desberdina da lanak bidaltzea 4 urteko bati edo 12 urteko bati; batzuekin saiatu behar zara etxean entretenigarria egingo zaien jolas antzeko lanak bidaltzen, eta besteei zerbait formalagoa...\nEta irakasleontzat, zer moduzkoa ari da izaten 'bitartean, etxetik' aritu beharra?


Hamabigarren egunetik aurrera ere euskara erabiltzen segitzeko deia - Nafarroa - euskalerriairratia.eus\nHamabigarren egunetik aurrera ere euskara erabiltzen segitzeko deia\nEuskalerria Irratia 2018-12-04 08:25\nAmaitu da Euskaraldia. Euskaraldia koordinatu duten erakunde eta eragileek gaur eguerdian egingo dute ariketa sozial horren balorazioa.\nEuskaraldiak suposatu duen "ariketa sozialaren" garrantzia azpimarratuko dute.Izan ere, milaka eta milaka herritarrek bat egin dute ariketa sozial handi honekin.\nElena Lakak, Topaguneko presidenteak, atzo bertan esan zuen euskaraldiari jarraipena ematearen beharrean izanen dela benetako arrakasta: “Bide berri baten hasiera izan da Euskaraldia. Bidegurutzera heldu ginen, norabide bat aukeratu dugu, bide luzea dugu egiteko. Egin dezagun bidea denok elkarrekin”.\nDakienak lehen hitza euskaraz egitea eta hura ulertzeko gai denak aldamenekoari euskaraz egiteko eskatzea. Hori izan da azaroaren 23tik abenduaren 3rainoko epean egindako ariketa. Asko izan dira horrekin bat egin dutenak, 220.000 zehazki, eta bi roletako bat —ahobizi edo belarriprest— hartu dutenak.\nEuskararen Nazioarteko Eguna izanik, berezia da ekinaldia bultzatu dutenentzat. Herri askotan, asteburua baliatu dute ariketan parte hartu dutenei eskerrak emateko eta egindako ahalegina ospatzeko. Baita esperientziak partekatzeko ere.\nEkinaldia bultzatu duten erakunde eta banakoek urrats bat gehiago egin dute, eta Euskaraldia urte osora zabaltzeko proposamena egin diete herritarrei.Izan ere, garrantzitsuena agian, hamabigarren egunetik aurrera dator, alegia, gaurtik aurrera. Euskaraldian egindako urratsa, ohitura aldaketa sendotzea eta Belarriprest zein Ahobizi izaten segitzea. Atzo Iruñean ere ekitaldi jendetsua egin zuten.


Zaurgarritasunaz | Nontzeberri\nAzaroaren 15era arte, Iruñeko Ziudadelako Bolborategiak Diana Iniesta artistaren Zaurgarria izeneko erakusketa bisitatu ahalko da. Guztira 45 olio-pintura jarri dira ikusgai, eta denetarik plasmatu du artistak: erretratua eta figura, bodegoia eta paisaia, eta abar.\nErakusketak bost sailetan banatu ditu artistak: Beldurrari buruz: Stree Life 2020 (Iniestak New Yorken oharkabean egin zituen argazki batzuk dira abiapuntu, gero olio-pinturarekin interpretatu zituenak); Emoziorik gabe, figuraziorik ez sailak (pintatutako erretratu eta figuren sorta bat jasotzen du); Etxeari eta Bihotzari buruz eta Insomnia (paisaien edertasuna, eta pertsonen eguneroko bizitzen sinbolikotasuna) ; eta azkeneko saila Loreei eta sagarrei buruz (konfinamenduan sortu zuen Erratzuko bere lantegian, eta bertan artistak bodegoi atmosferikoak aurkezten ditu, oso abstraktuak, beti naturaletik pintatuak eta eragin flamenko handikoak).\nArtistak pintura ikasketak burutu zituen Sabadellen, eta gero Bartzelonan. Ondoren, Bidasoako eskolan, bereziki, Jose Maria Apezetxearekin. Eta 2012tik aurrera, Diana Iniesta Manhattanerako bidaiak egiten hasi zen, erretratuan espezializatzeko The Art Students League-en.\nHogei erakusketa kolektibo baino gehiago egin ditu, eta beste horrenbeste bakarka, Espainian, Frantzian eta Estatu Batuetan. Iniestaren obra zenbait herrialdetako bilduma pribatu zein publikoetan dago, tartean Nafarroako Gobernuarenean eta Baztango Udalarenean. Iniestak pintura-eskolak eskaintzen ditu bere lantegian, eta Arte-oporrak Baztanen proiektuaren barruan, lau eguneko ikastaro trinkoak antolatzen ditu.\nHaxotz taldeak "Lore hilak" izeneko diskoa kaleratu du


Senideak – AyG Asistencial\nFamiliarekiko harremana eta oro har hurbileko pertsonekiko harremana pertsona ororen laguntza-iturririk garrantzitsuenetakoa dira. Zentzu horretan, pertsonen ongizaterako eta gogobetetasunerako beharrezkoak diren afekzio-, emozio- eta harreman-loturak emateaz gain, ezintasunen bat duten eta/edo besteren laguntza behar duten pertsonen kasuan pertsona horien zaintzaile modura ere jardun dezakete.\nFamiliek eta/edo hurbileko pertsonek guk kudeatutako baliabideekin duten harremanak hiru ardatz garrantzitsu hartzen ditu oinarri:\nErabiltzailearen bizi-kalitatea hobetzeko prozesuan parte hartzea, pertsona ardatz duen plangintza-ereduaren bitartez.\nZentroaren funtzionamenduan esku hartzeko aukera, hainbat bide erabiliz: lan-taldeetan, jardueretan eta organo erabakitzaileetan parte hartzea, komunikatzeko bideak erabiltzea, etab.\nProfesionalengandik pertsonalizatutako laguntza jasotzea, planteatutako beharrizanei erantzuteko, besteak beste: prestakuntza, aholkularitza, orientazioa, taldeko eta banakako terapia, autolaguntzako taldeen dinamizazioa, etab.


Antananarivo - Wikipedia, entziklopedia askea.\nAnosy lakua, Antananarivo erdia. Irudi gehiago\n18°56′19″S 47°31′17″E / 18.9386°S 47.5214°E / -18.9386; 47.521418°56′19″S 47°31′17″E / 18.9386°S 47.5214°E / -18.9386; 47.5214\nErevan, Vorkuta, Suzhou eta Fontenay-aux-Roses\nAntananarivo (æntəˌnænəˈɹiːvoʊ edo ɑːntəˌnɑːnəˈɹiːvoʊ ahoskatuta) Madagaskarko hiriburua da. Frantsesez Tananarive izenez ere ezagutzen da, batzuetan Tana laburdura moduan. 2001ean 1.403.449 biztanle zituen.\nGranitozko gain baten gainean dago eraikia eta Toamasina eta Antsirabe hiriekin dago lotua burdinbidez. Unibertsitatea eta artzapezpikutegia daude bertan. Ekonomiari dagokionez, merkataritza eta administrazio gunea da eta nekazaritza industria garrantzitsua dago.\nDatu klimatikoak (Antananarivo)\n27.7 25.9 25.4 24.8 22.9 20.9 20.2 20.6 23.0 25.2 26.0 25.8 24.0\n16.6 16.9 16.3 15.2 12.9 10.8 10.3 10.3 11.3 13.4 15.1 16.3 13.8\n270.4 256.9 183.1 50.5 20.1 7.2 11.1 15.0 9.5 66.6 170.8 304.1 1365.3\n210.8 179.2 198.4 219.0 229.4 207.0 213.9 235.6 249.0 251.1 234.0 201.5 2628.9\nAntananarivo ondorengo herri eta hiriekin senidetuta dago:\nErevan (Armenia) (1981)\n↑ World Weather Information Service - Antananarivo. Direction of Meteorology and Hydrology, Madagascar (Noiz kontsultatua: 2010-05-04).\n↑ Average Conditions Antananarivo, Madagascar. BBC Weather (Noiz kontsultatua: September 9, 2009).\n1625ean sortutako lekuak


Hiria GUZTIAK __AZUA__ AZUA DE COMPOSTELA __PUERTO PLATA __ PUERTO PLATA __SAN CRISTOBAL __ VILLA ALTAGRACIA __SANTO DOMINGO__ DISTRITO NACIONAL SANTO DOMINGO ESTE SANTO DOMINGO NORTE SANTO DOMINGO OESTE __LA ALTAGRACIA__ HIGÜEY __METROPOLITANA__ SAN PEDRO DE MACORÍS\netxea Santo Domingo Este\nGUZTIAK __AZUA__ AZUA DE COMPOSTELA __PUERTO PLATA __ PUERTO PLATA __SAN CRISTOBAL __ VILLA ALTAGRACIA __SANTO DOMINGO__ DISTRITO NACIONAL SANTO DOMINGO ESTE SANTO DOMINGO NORTE SANTO DOMINGO OESTE __LA ALTAGRACIA__ HIGÜEY __METROPOLITANA__ SAN PEDRO DE MACORÍS\napartamentua - Santo Domingo Este (La isabelita)\napartamentua - Santo Domingo Norte (Marañón 2)\netxea - Santo Domingo Este (Aut. san isidro)\nEraikina - Santo Domingo Este (Los tres brazos)\nSalmenta 6.700.000 RD$\netxea - Santo Domingo Este (Aut. san isidro) , Eraikitako azalera 220m2, 200m2, 4 Gelak, 4 bainugelak,...\nSalmenta 6.000.000 RD$\netxea - Santo Domingo Este (Aut. san isidro) , Eraikitako azalera 130m2, 165m2, 4 Gelak, 3 bainugelak,...\nSalmenta 7.800.000 RD$\netxea - Santo Domingo Este (Aut. san isidro) , Eraikitako azalera 205m2, 3 Gelak, 2 bainugelak, 15 Itsasora...\nSalmenta 8.300.000 RD$\netxea - Santo Domingo Este (Aut. san isidro) , Eraikitako azalera 210m2, 3 Gelak, 2 bainugelak, 10 Itsasora...\nSalmenta 3.400.000 RD$\napartamentua - Santo Domingo Norte (El dorado) , 3 Gelak, 2 bainugelak, igerilekua.\nSalmenta 1.056.000 RD$\nOrubea - Santo Domingo Este (San luis) , 262m2, Urbanizazioa.\nSalmenta 608.000 RD$\nOrubea - Santo Domingo Este (San luis) , 160m2.\nSalmenta 800.000 RD$\nOrubea - Santo Domingo Este (San luis) , 200m2.\nSalmenta 7.000.000 RD$\netxea - Santo Domingo Este (Aut. san isidro) , Eraikitako azalera 177m2, 210m2, 6m2, 3...\nSalmenta 6.800.000 RD$\nEraikina - Santo Domingo Este (Los tres brazos) , Eraikitako azalera 360m2, 178m2, 6 Gelak, 5...\nSalmenta 650.000 RD$\nOrubea - Santo Domingo Norte (Marañon) , 135m2, Urbanizazioa.\nSalmenta 4.300.000 RD$\napartamentua - Santo Domingo Norte (Marañón 2) , Eraikitako azalera 110m2, 3 Gelak, 2 bainugelak, Urbanizazioa.\nEgin klik hemen WhatsApp bidez edozein zalantza argitzeko01:03


Hartzarok udaberriari ongi etorria emateko hartza izanen du protagonista — dantzan.eus\nHemen zaude: Hasiera › Hemeroteka › Hartzarok udaberriari ongi etorria emateko hartza izanen du protagonista\nHartzarok udaberriari ongi etorria emateko hartza izanen du protagonista\n18. aldikotz Hartzaro festibala negutik ateratzerat eta udaberrian sartzeko gomita zabalduko du. Aurtengo gai nagusia hartza izanen da otsailaren 26tik martxoaren 6ra luzatuko den jaialdian. Erroak Uztaritzen dituena eta Errobi Herri Elkargoko eremu osoan hedatzen dena Herri Soinu elkarteak Ihauteriei lotuak diren gertakariak berpitzen eta sortzen sustatzen ditu. "Karrikako arteen eta taulagaineko arteen arteko lokarria, ohikoaren eta sorkuntzaren artean, ikusgarri amaturaren eta profesionalaren artean, azpimarratuko da aurtengo festibalaren egitarauan" jakinarazi dute antolatzaileek. Martxoaren 4ean eginen den Zanpantzarren epaiketa izanen da horren erakusle, bertan 250 artistek hartuko dute parte eta 15 bat aktore. Musikantuz izanen da ostiralean, kantuaren eta musika tradizionalaren arteko topaketa dena, eta Kalakan taldeko ezohiko parte hartzearekin. Dantzaren txanda izanen da larunbatean Nafarroako Iruñeko Duguna taldearen ikusgarriarena, Xiberoako Kautere Belet taldearekin eta Gipuzkoako Kukai konpainiarekin.\nOro har 500 artista amateurak eta profesionalak parte hartuko dute Hartzaro festibalean. "Taulagaineko eta karrikako sorkuntza loretegia direnak, hauek izanen dira euskal kultura baten esapidea, tradizio aberats batean indarrak hartzen dituena, orainari lotua dena eta fermuki geroari so egiten duena" dela adierazi dute antolatzaileek.\nHitzordu berezi nagusiak otsailaren 28an, ostiralarekin eginen den Musikatuz eta biharramunean eginen den Dantzaz izanen dira. Tradizioan loturiko ikusgarri nabarmena martxoaren 4ko ihauteri eguna izan, da Uztaritzeko karriketan zehar eginen dena. Berpiztea eta sortzea ostegun ihauteri egunean ikusiko da Tutak eta Zirt Zart 2014eko festibalaren sorkuntzarekin, Uztaritzeko egutegia eta Karrikako Arteetako sorkuntzak indartzen dituena.\nMusikatuz ikusgarria Uztaritzeko elizan eginen da eta bertan Lapurtarrak, Uztaritzeko Txistulariak eta Kalakan taldeak hartuko dute parte. Biharramunean Dantzaz ikusteko parada izanen da Duguna eta Kukai taldeen eskutik, Luhusoan izanen da hitzordua, Harri Xuri gelan. Bi ikusgarriak 10 eta 13 euroren artean pagatu beharko dira.\nPrograma osorik Euskal Kultur Erakundearen webgunean.\nHerri Soinuk ohiko musika eta dantza sustatzea du xede gazteei eta Ipar Euskal Herriko publiko ahal bezain zabalari ondarea transmititzea. Antolatzen dituen gertakari hauekin, gure elkarteak ohiko eta oraingo sorkuntza bildu nahi ditu, profesionalak izan nahi duten artista gazteak sustatuz eta sutengatuz. Erronka horren bidez Herri Soinu elkarteak amateurren praktiken baloratzea nahi du sustatu, bizirik eta herrikoia den euskal kultura baten lekukoak direnak.\n2014. urtean Herri Soinu elkarteak bere gain hartzen du euskal kulturaren hiru gertakari nagusien antolaketa: Hartza Altzoan festibalaren lehen edizioa, publiko gazteari zuzendua izanen den bitartekotasun kulturalari buruzko asteburua, Hartzaro festibalaren 18.edizioa, gaia izanez ihauterietako ondarea eta Herri Uzta festibalaren 3.edizioa, Errobi Herri Elkargoan izanen dena, gaia izanez ohiko dantza eta musika, xede berak dituena, gure ondare kulturalaren sorkuntzari eta sustatzeari lotuak direnak.\nHerri Soinu elkarteak 2011. urtean hasi zen lanean Lapurdiko Ihauterietako ohituren onura ofiziala lortzeko UNESCOko Ondare Kulturala sailean sar dadin.\nZanpantzarraren epaiketa. Argazkia HARTZARO.


Gaizka Izagirre Artxiboak | Euskal pantailaren guneaEuskal pantailaren gunea\n2019/01/15\tGaizka Izagirre\nSundance Film Festival, urtarrileko azken bi asteetan zehar, Park City udalerrian (AEB,Utah) ospatu ohi den nazioarteko zinemaldia da. Helburu nagusia, zinemagintza independenteari bultzada ematea izaten du. Robert Redford aktoreak eta estatuko gobernadorea zen Scott Mathesonek bultzaturik, Hollywoodeko industria erraldoitik at…\n2018/07/24\tGaizka Izagirre\n“Imajina dezagun pertsona bat etxeko sofan eserita. Azpian, lehertzeko zorian dagoen lehergailu bat. Berak ez daki hor dagoela, ikusleak ordea bai. Hori da suspensea”. Alfred hitchcock. +1-1\n2018/05/29\tGaizka Izagirre\nGizakiaren etorkizuna, iluna eta etsigarria izango da. Hollywood aldetik datozkigun film gehienei erreparatzen badiegu behintzat, hori da pentsatu beharko genukeena. The Hunger games ala Insurgent bezalako saga kaskarrek, adibidez, distopiaren gaia berriro ere modan jartzea lortu dute. +40\n2018/04/03\tGaizka Izagirre\n“Ikusle arrunt batentzat hasierako tituluak krispetak jateko hiru minutu bakarrik falta direnaren seinale bat besterik ez dira” zioen gaur aurkeztu nahi dudan artistak: Saul Bass. +40\n2018/02/06\tGaizka Izagirre\nFilm baten gidoia osatzerako orduan zaila izaten da hasiera bortitzak dituzten istorioak jorratzea. Film bortitzak diodanean, baina, ez naiz lehen segundotik irudi basatiak ala akziozko sekuentziek erakusten dituzten filmez ari, planteamendu- eta egituraketa-lan bikainak dituzten pelikulez baizik. Askotan, filma errodatu…\n2017/12/12\tGaizka Izagirre\nAbendua. Urteko film onenen errepasoa egiten hasi, eta kosta egiten zait Katalunian jaio den Estiu 1993 filmak utzi didan arrasto berbera beste ekoizpenetan topatzea. Lan honen atzean, 1986an jaio zen Carla Simon dugu. Universitat Autònoma de Barcelonan Ikus-entzunezko Komunikazioan graduatu…\n2017/10/17\tGaizka Izagirre\nRuben Östlund zuzendari suediarraren izena 2014ko Force Majeure film bitxia ikusi ondoren entzun nuen aurrenekoz. Familia suediar perfektu bat, bikote gaztea, alaba eta semea. Frantziako Alpeetan astebeteko oporraldia igarotzeko asmoz, resort turistiko dotore batera helduko dira. Tabernako terrazan daudela, bat-batean,…\nBloga: Errol Morris, dokumentalak eta ‘Interrotron’ makina\n2017/06/27\tGaizka Izagirre\nAitortu behar dizuet orain urtebete blogarekin hasi nintzenetik arantza txiki bat izan dudala azalean, oso zalea naizen arlo bat ukitu gabe bainuen orain arte: dokumentalena. Eta horretarako izen garrantzitsu batekin estreinatzea bururatu zait: Errol Morris. Dokumentalen munduan ezinbesteko izena dela esango…\nEmakume zuzendari europarren harrobia, indartsu\n2017/05/02\tGaizka Izagirre\nSarritan esaten da zinema eraldaketa sozialaren aitzindari dela. Zazpigarren arteari buruz aipatzen diren hainbat datu (genero berdintasunari dagozkionak, bereziki) alboratuta, gizartean dagoenaren isla dela, alegia, Kasu honetan, Les Arcs zinema jaialdi europarrak argitaratutako ikerketa aztertuko dugu, genero berdintasuna gurera oraindik iritsi…\nIpar Korearen ‘Hollywood’ propioa\n2017/03/14\tGaizka Izagirre\nOrain aste batzuk, halabeharrez, lerro hauek idaztera bultzatu ninduen dokumental bat iritsi zen nire eskuetara. Shin Sang-ok zine zuzendariari, Choi Eun-hee aktoreari eta Ipar koreako Kim Jong-il diktadoreari buruzko istorio harrigarri bat kontatzen duen The Lovers and The Despot (Maitaleak…